qundao/data-zh-poetry huggingface dataset:
题仁上座画松
作者：黄庭坚
朝代：宋
体裁：七言绝句

偃蹇松枝隔烟雨，知侬定是岁寒材。百年根节要老硬，将恐崩崖倒石来。
题伯时天育骠骑图二首
作者：黄庭坚
朝代：宋

明窗盘礡万物表，写出人间真乘黄。
邂逅今身犹姓李，可非前世江都王。
题伯时天育骠骑图二首
作者：黄庭坚
朝代：宋

玉花照夜今无种，枥上追风亦不传。想见真龙如此笔，蒺藜沙晚草迷川。明窗槃礴万物表，写出人间真乘黄。邂逅今身犹姓李，可非前世江都王。
题伯时天育骠骑图二首·其一
作者：黄庭坚
朝代：宋
体裁：七言绝句

玉花照夜今无种，枥上追风亦不传。想见真龙如此笔，蒺藜沙晚草迷川。
题伯时天育骠骑图二首·其二
作者：黄庭坚
朝代：宋
体裁：七言绝句

明窗槃礴万物表，写出人间真乘黄。邂逅今身犹姓李，可非前世江都王。
题伯时画严子陵钓滩
作者：黄庭坚
朝代：宋
体裁：七言绝句

平生久要刘文叔，不肯为渠作三公。能令汉家重九鼎，桐江波上一丝风。
题伯时画揩痒虎
作者：黄庭坚
朝代：宋
体裁：七言绝句

猛虎肉醉初醒时，揩磨苛痒风助威。枯楠未觉草先低，木末应有行人知。
题伯时画松下渊明
作者：黄庭坚
朝代：宋
体裁：古风

南渡诚草草，长沙慰艰难。终风霾八表，半夜失前山。远公香火社，遗民文字禅。虽非老翁事，幽尚亦可观。松风自度曲，我琴不须弹。客来欲开说，觞至不得言。
题伯时画观鱼僧
作者：黄庭坚
朝代：宋
体裁：七言绝句

横波一网腥城市，日暮江空烟水寒。当时万事心已死，犹恐鱼作故时看。
题伯时画顿尘马
作者：黄庭坚
朝代：宋

竹头抢地风不举，文书堆案睡自语。
忽看高马顿风尘，亦思归家洗袍袴。
题伯时马
作者：黄庭坚
朝代：宋

我观李侯作胡马，置我敕勒阴山下。惊沙随马欲暗天，千里绝足略眼跨。自当初驾沙苑丞，岂复更数将军霸。李侯今病发右臂，此图笔妙今无价。
题伯时马
作者：黄庭坚
朝代：宋

我观李侯作胡马，置我敕勒阴山下。
惊沙随马欲暗天，千里绝足略眼跨。
自当初驾沙苑丞，岂復更数将军霸。
李侯今病发右臂，此图笔妙今无价。
题净因壁二首
作者：黄庭坚
朝代：宋

暝倚蒲团挂鉢囊，半窗疏箔度微凉。蕉心不展待时雨，葵叶为谁倾太阳。
题净因壁二首
作者：黄庭坚
朝代：宋

暝倚蒲团挂钵囊，半窗疏箔度微凉。蕉心不展待时雨，葵叶为谁倾太阳。门外黄尘不见山，此中草木亦常閒。履声如度薄冰过，催粥华鲸吼夜阑。
题净因壁二首
作者：黄庭坚
朝代：宋

门外黄尘不见山，此中草木亦常闲。
履声如度薄冰过，催粥华鲸吼夜阑。
题刘将军雁二首
作者：黄庭坚
朝代：宋

滕王蛱蝶双穿花，东丹胡马喷胡沙。祁连将军一笔雁，生不并世俱名家。将军一矢万人看，雪洒晴空碎羽翰。乞与失群沙宿雁，笔间千顷暮江寒。
题刘将军雁二首·其一
作者：黄庭坚
朝代：宋

滕王蛱蝶双穿花，东丹胡马喷胡沙。祁连将军一笔雁，生不并世俱名家。
题刘将军雁二首·其一
作者：黄庭坚
朝代：宋

滕王蛱蝶双穿花，东丹胡马歕胡沙。
祁连将军一笔雁，生不并世俱名家。
题刘将军雁二首·其二
作者：黄庭坚
朝代：宋

将军一矢万人看，雪洒晴空碎羽翰。
乞与失羣沙宿雁，笔间千顷暮江寒。
题刘将军雁二首·其二
作者：黄庭坚
朝代：宋
体裁：七言绝句

将军一矢万人看，雪洒晴空碎羽翰。乞与失群沙宿雁，笔间千顷暮江寒。
题刘将军鹅
作者：黄庭坚
朝代：宋
体裁：六言诗

箭羽不沾春水，籀文时印平沙。想见山阴书罢，举群驱向王家。
题刘将军鹅
作者：黄庭坚
朝代：宋

箭羽不霑春水，籀文时印平沙。
想见山阴书罢，举羣驱向王家。
题刘氏所藏展子虔感应观音二首
作者：黄庭坚
朝代：宋

人间犹有展生笔，佛事苍茫烟景寒。常恐花飞蝴蝶散，明窗一日百回看。群盗挽弓江簸船，丹青当在普通前。谁能与作赤挽板，老笔犹堪寿百年。
题刘氏所藏展子虔感应观音二首·其一
作者：黄庭坚
朝代：宋
体裁：七言绝句

人间犹有展生笔，佛事苍茫烟景寒。常恐花飞蝴蝶散，明窗一日百回看。
题刘氏所藏展子虔感应观音二首·其二
作者：黄庭坚
朝代：宋

羣盗挽弓江簸船，丹青当在普通前。
谁能与作赤挽板，老笔犹堪寿百年。
题刘氏所藏展子虔感应观音二首·其二
作者：黄庭坚
朝代：宋

群盗挽弓江簸船，丹青当在普通前。谁能与作赤挽板，老笔犹堪寿百年。
题刘法直诗卷
作者：黄庭坚
朝代：宋

往日刘随州，作诗惊诸公。
老兵睨前辈，欺诋阮嗣宗。
才卿望长卿，岁数未三百。
岂其苗裔耶，诗句侵唐格。
慨然古人风，乃作逐客篇。
朝廷重九鼎，政欲多此贤。
虎豹九关严，漂零落閒处。
空余三百篇，不随夜台去。
题刘法直诗卷
作者：黄庭坚
朝代：宋

往日刘随州，作诗惊诸公。老兵睨前辈，欺诋阮嗣宗。才卿望长卿，岁数未三百。岂其苗裔耶，诗句侵唐格。慨然古人风，乃作逐客篇。朝廷重九鼎，政欲多此贤。虎豹九关严，漂零落閒处。空馀三百篇，不随夜台去。
题刘法直诗卷
作者：黄庭坚
朝代：宋

往日刘随州，作诗惊诸公。
老兵睨前辈，欺诋阮嗣宗。
才卿望长卿，岁数未三百。
岂其苗裔耶，诗句侵唐格。
慨然古人风，乃作逐客篇。
朝廷重九鼎，政欲多此贤。
虎豹九关严，漂零落闲处。
空余三百篇，不随夜台去。
题前定录赠李伯牖二首
作者：黄庭坚
朝代：宋

五贼追奔十二宫，白头寒士黑头公。明朝一饭先书籍，安用研桑作老翁。万般尽被鬼神戏，看取人间傀儡棚。烦恼自无安脚处，从他鼓笛弄浮生。
题前定录赠李伯牖二首·其一
作者：黄庭坚
朝代：宋
体裁：七言绝句

五贼追奔十二宫，白头寒士黑头公。明朝一饭先书籍，安用研桑作老翁。
题前定录赠李伯牖二首·其二
作者：黄庭坚
朝代：宋
体裁：七言绝句

万般尽被鬼神戏，看取人间傀儡棚。烦恼自无安脚处，从他鼓笛弄浮生。
题南寺王髯题名处
作者：黄庭坚
朝代：宋
体裁：七言绝句

日华长在红尘外，春色全归绿树中。花发鸟啼常走马，故人不见酒樽空。
题双鳬观
作者：黄庭坚
朝代：宋
体裁：七言律诗

飘萧阅世等虚舟，叹息眼前无此流。满地悲风盘翠竹，半丛寒日破红榴。青山空在衣冠古，白鹤不归宫殿秋。王令平生樽酒地，千年万岁想来游。
题司门李文园亭
作者：黄庭坚
朝代：宋
体裁：七言律诗

白氏草堂元自葺，陶公三径不教荒。青蕉雨后开书卷，黄菊霜前碎鹄裳。落日看山凭曲槛，清风谈道据胡床。此来遂得归休意，却莫翻然起相汤。
题司门李文园亭
作者：黄庭坚
朝代：宋

白氏草堂元自葺，陶公三径不教荒。青蕉雨後开书卷，黄菊霜前碎鹄裳。落日看山凭曲槛，清风谈道据胡床。此来遂得归休意，却莫翻然起相汤。
题吉州承天院清凉轩
作者：黄庭坚
朝代：宋

菩萨清凉月，游于毕竟空。我观诸境尽，心与古人同。僧发侵眉白，桃花映竹红。傥来寻祖意，展手似家风。
题吉州承天院清凉轩
作者：黄庭坚
朝代：宋

菩萨清凉月，游于毕竟空。
我观诸境尽，心与古人同。
僧髮侵眉白，桃花映竹红。
傥来寻祖意，展手似家风。
题吉州承天院清凉轩
作者：黄庭坚
朝代：宋

菩萨清凉月，游於毕竟空。
我观诸境尽，心与古人同。
僧发侵眉白，桃花映竹红。
傥来寻祖意，展手似家风。
题君子泉
作者：黄庭坚
朝代：宋
体裁：七言绝句

云梦泽南君子泉，水无名字托人贤。两苏翰墨相为重，未刻他山世已传。
题君子泉
作者：黄庭坚
朝代：宋

云梦泽南君子泉，水无名字託人贤。
两苏翰墨相为重，未刻他山世已传。
题大云仓达观台二首
作者：黄庭坚
朝代：宋

戴郎台上镜面平，达人大观因我名。何时燕爵贺新屋，唤取竹枝歌月明。瘦藤拄到风烟上，乞与游人眼豁开。不知眼界阔多少，白鸟飞尽青天回。
题大云仓达观台二首·其一
作者：黄庭坚
朝代：宋
体裁：七言绝句

戴郎台上镜面平，达人大观因我名。何时燕爵贺新屋，唤取竹枝歌月明。
题大云仓达观台二首·其二
作者：黄庭坚
朝代：宋
体裁：七言绝句

瘦藤拄到风烟上，乞与游人眼豁开。不知眼界阔多少，白鸟飞尽青天回。
题太和南塔寺壁
作者：黄庭坚
朝代：宋

熏炉茶鼎暂来同，寒日鸦啼柿叶风。
万事尽还杯酒裏，百年俱在大槐中。
题太和南塔寺壁
作者：黄庭坚
朝代：宋
体裁：七言绝句

熏炉茶鼎暂来同，寒日鸦啼柿叶风。万事尽还杯酒里，百年俱在大槐中。
题子瞻书诗后
作者：黄庭坚
朝代：宋

诗就金声玉振，书成虿尾银钩。
已作青云直上，何时散髮沧洲。
题子瞻书诗後
作者：黄庭坚
朝代：宋

诗就金声玉振，书成虿尾银钩。已作青云直上，何时散发沧洲。
题子瞻墨竹
作者：黄庭坚
朝代：宋
体裁：七言绝句

眼入毫端写竹真，枝掀叶举是精神。因知幻物出无象，问取人间老斲轮。
题子瞻寺壁小山枯木二首
作者：黄庭坚
朝代：宋

烂肠五斗对狱吏，白发千丈渥沧浪。却来献纳云台表，小山桂枝不相忘。
题子瞻寺壁小山枯木二首
作者：黄庭坚
朝代：宋

烂肠五斗对狱吏，白发千丈濯沧浪。却来献纳云台表，小山桂枝不相忘。海内文章非画师，能回笔力作枯枝。豫章从小有梁栋，也似郑公双鬓丝。
题子瞻寺壁小山枯木二首·其一
作者：黄庭坚
朝代：宋

烂肠五斗对狱吏，白发千丈濯沧浪。却来献纳云台表，小山桂枝不相忘。
题子瞻寺壁小山枯木二首·其一
作者：黄庭坚
朝代：宋

烂肠五斗对狱吏，白髮千丈濯沧浪。
却来献纳云台表，小山桂枝不相忘。
题子瞻寺壁小山枯木二首·其二
作者：黄庭坚
朝代：宋
体裁：古风

海内文章非画师，能回笔力作枯枝。豫章从小有梁栋，也似郑公双鬓丝。
题子瞻枯木
作者：黄庭坚
朝代：宋
体裁：七言绝句

折冲儒墨阵堂堂，书入颜杨鸿雁行。胸中元自有丘壑，故作老木蟠风霜。
题子瞻枯木
作者：黄庭坚
朝代：宋

折衝儒墨阵堂堂，书入颜杨鸿雁行。
胸中元自有丘壑，故作老木蟠风霜。
题子瞻画竹石
作者：黄庭坚
朝代：宋
体裁：七言绝句

风枝雨叶瘠土竹，龙蹲虎踞苍藓石。东坡老人翰林公，醉时吐出胸中墨。
题孟浩然画像
作者：黄庭坚
朝代：宋

先生少也隐鹿门，爽气洗尽尘埃昏。赋诗真可凌鲍谢，短褐岂愧公卿尊。故人私邀伴禁直，诵诗不顾龙鳞逆。风云感会虽有时，顾此定知毋枉尺。襄江渺渺泛清流，梅残腊月年年愁。先生一往今几秋，后来谁复钓槎头。
题孟浩然画像
作者：黄庭坚
朝代：宋

先生少也隐鹿门，爽气洗尽尘埃昏。
赋诗真可凌鲍谢，短褐岂愧公卿尊。
故人私邀伴禁直，诵诗不顾龙鳞逆。
风云感会虽有时，顾此定知毋枉尺。
襄江渺渺泛清流，梅残腊月年年愁。
先生一往今几秋，後来谁复钓槎头。
题孟浩然画像
作者：黄庭坚
朝代：宋

先生少也隠鹿门，爽气洗尽尘埃昏。
赋诗真可凌鲍谢，短褐岂愧公卿尊。
故人私邀伴禁直，诵诗不顾龙鳞逆。
风云感会虽有时，顾此定知毋枉尺。
襄江渺渺泛清流，梅残腊月年年愁。
先生一往今几秋，后来谁復钓槎头。
题季张竹林村
作者：黄庭坚
朝代：宋
体裁：七言绝句

百亩清阴十万竿，一溪流水四围山。太平无用经纶者，乞与闲身向此闲。
题安石榴双叶
作者：黄庭坚
朝代：宋

红榴双叶元自双，谁能一朝使渠只。如何陈张刎颈交，借兵相亡不余力。有情著物指死争，谁能有形而无情。
题安石榴双叶
作者：黄庭坚
朝代：宋

红榴双叶元自双，谁能一朝使渠只。如何陈张刎颈交，借兵相亡不馀力。有情著物指死争，谁能有形而无情。
题安石榴双叶
作者：黄庭坚
朝代：宋

红榴双叶元自双，谁能一朝使渠隻。
如何陈张刎颈交，借兵相亡不余力。
有情着物指死争，谁能有形而无情。
题安福李令朝华亭
作者：黄庭坚
朝代：宋

丹楹刻桷上峥嵘，表裏江山路眼平。
晓日成霞张锦绮，青林多露缀珠缨。
人如旋磨观羣蚁，田似围棋据一枰。
对案昏昏迷簿领，暂来登览见高明。
题安福李令朝华亭
作者：黄庭坚
朝代：宋
体裁：七言律诗

丹楹刻桷上峥嵘，表里江山路眼平。晓日成霞张锦绮，青林多露缀珠缨。人如旋磨观群蚁，田似围棋据一枰。对案昏昏迷簿领，暂来登览见高明。
题宗室大年画二首
作者：黄庭坚
朝代：宋

水色烟光上下寒，忘机鸥鸟恣飞还。年来频作江湖梦，对此身疑在故山。轻鸥白鹭定吾友，翠柏幽篁是可人。海角逢春知几度，卧游到处总伤神。
题宗室大年画二首·其一
作者：黄庭坚
朝代：宋
体裁：七言绝句

水色烟光上下寒，忘机鸥鸟恣飞还。年来频作江湖梦，对此身疑在故山。
题宗室大年画二首·其二
作者：黄庭坚
朝代：宋
体裁：七言绝句

轻鸥白鹭定吾友，翠柏幽篁是可人。海角逢春知几度，卧游到处总伤神。
题宛陵张待举曲肱亭
作者：黄庭坚
朝代：宋

仲蔚蓬蒿宅，宣城诗句中。人贤忘巷陋，境胜失途穷。寒菹书万卷，零乱刚直胸。偃蹇勋业外，啸歌山水重。晨鸡催不起，拥被听松风。
题宛陵张待举曲肱亭
作者：黄庭坚
朝代：宋

仲蔚蓬蒿宅，宣城诗句中。人贤忘巷陋，境胜失途穷。寒葅书万卷，零乱刚直胸。偃蹇勋业外，啸歌山水重。晨鸡催不起，拥被听松风。
题小景扇
作者：黄庭坚
朝代：宋
体裁：诗

草色青青柳色黄，桃花历乱李花香。东风不为吹愁去，春日偏能惹恨长。
题小景扇
作者：黄庭坚
朝代：宋
体裁：七言绝句

草色青青柳色黄，桃花零落杏花香。春风不解吹愁却，春日偏能惹恨长。
题山谷大石
作者：黄庭坚
朝代：宋

畏畏佳佳石谷水，鼕鼕隆隆山木风。炉香四百六十载，开山者谁梁宝公。
题山谷石
作者：黄庭坚
朝代：宋

畏畏佳佳石谷水，冬冬隆隆山木风。炉香四百六十载，开山者谁梁宝公。
题山谷石牛洞
作者：黄庭坚
朝代：宋
体裁：六言诗

司命无心播物，祖师有记传衣。白云横而不度，高鸟倦而犹飞。
题崇德君所画雀竹蜩螗图赞
作者：黄庭坚
朝代：宋

蒿下蹄间，斥鴳饮啄。争雄穹枝，竿网将作。蝉嘒竹间，自谓得己。螗螂从之，鸡鸣不已。
题崇德君所画雀竹蜩螗图赞
作者：黄庭坚
朝代：宋

蒿下蹄间，斥鷃饮啄。争雄穹枝，竿网将作。蝉嘒竹间，自谓得己。螗螂从之，鸡鸣不已。
题归去来图二首
作者：黄庭坚
朝代：宋

日日言归真得归，迎门儿女笑牵衣。宅边犹有旧时柳，漫向世人言昨非。人间处处犹崔子，岂忍更令三径荒。谁与老翁同避世，桃花源里捕鱼郎。
题归去来图二首·其一
作者：黄庭坚
朝代：宋
体裁：七言绝句

日日言归真得归，迎门儿女笑牵衣。宅边犹有旧时柳，漫向世人言昨非。
题归去来图二首·其二
作者：黄庭坚
朝代：宋

人间处处犹崔子，岂忍更令三径荒。
谁与老翁同避世，桃花源裏捕鱼郎。
题归去来图二首·其二
作者：黄庭坚
朝代：宋
体裁：七言绝句

人间处处犹崔子，岂忍更令三径荒。谁与老翁同避世，桃花源里捕鱼郎。
题徐氏书院
作者：黄庭坚
朝代：宋

学书但学溪老鹅，读书可观樵父歌。
紫髯将军不复见，空余岩桂绿婆娑。
题徐氏书院
作者：黄庭坚
朝代：宋

学书但学溪老鹅，读书可观樵父歌。紫髯将军不复见，空馀岩桂绿婆娑。
题徐氏书院
作者：黄庭坚
朝代：宋

学书但学溪老鹅，读书可观樵父歌。
紫髯将军不復见，空余岩桂绿婆娑。
题徐氏姑寿安君寿梅亭
作者：黄庭坚
朝代：宋

大雏衔枚来作亭，小雏衔实来种花。两雏反哺声查查，慈乌发白尔成家。梅梁丹青射寒日，梅英飞雪点亲发。二雏同味如春酒，寿亲一笑宜长久。金玉满堂空尔为，有亲举酒世上稀。生育劬劳安可报，折梅倾酒著斑衣。
题徐氏姑寿安君寿梅亭
作者：黄庭坚
朝代：宋

大鶵衔枚来作亭，小鶵衔实来种花。
两鶵反哺声查查，慈乌发白尔成家。
梅梁丹青射寒日，梅英飞雪点亲发。
二鶵同味如春酒，寿亲一笑宜长久。
金玉满堂空尔为，有亲举酒世上稀。
生育劬劳安可报，折梅倾酒著斑衣。
题徐氏姑寿安君寿梅亭
作者：黄庭坚
朝代：宋

大鶵衔枚来作亭，小鶵衔实来种花。
两鶵反哺声查查，慈乌髮白尔成家。
梅梁丹青射寒日，梅英飞雪点亲髮。
二鶵同味如春酒，寿亲一笑宜长久。
金玉满堂空尔为，有亲举酒世上稀。
生育劬劳安可报，折梅倾酒着斑衣。
题息轩
作者：黄庭坚
朝代：宋
体裁：七言律诗

僧开小槛笼沙界，郁郁参天翠竹丛。万籁参差写明月，一家寥落共清风。蒲团禅板无人付，茶鼎薰炉与客同。万水千山寻祖意，归来笑杀旧时翁。
题息轩
作者：黄庭坚
朝代：宋

僧开小槛笼沙界，鬰鬰参天翠竹丛。
万籁参差写明月，一家寥落共清风。
蒲团禅板无人付，茶鼎熏炉与客同。
万水千山寻祖意，归来笑杀旧时翁。
题惠崇画扇
作者：黄庭坚
朝代：宋
体裁：七言绝句

惠崇笔下开江面，万里晴波向落晖。梅影横斜人不见，鸳鸯相对浴红衣。
题文潞公黄河议後
作者：黄庭坚
朝代：宋
体裁：七言绝句

澶渊不作渡河梁，由是中原府库疮。白首丹心一元老，归来高枕梦河隍。
题晁以道雪雁图
作者：黄庭坚
朝代：宋
体裁：七言绝句

飞雪洒芦如银箭，前雁惊飞后回眄。凭谁说与谢玄晖，莫道澄湖静如练。
题晁以道雪雁图
作者：黄庭坚
朝代：宋

飞雪洒芦如银箭，前雁惊飞後回眄。凭谁说与谢玄晖，莫道澄湖静如练。
题李亮功家周昉画美人琴阮图
作者：黄庭坚
朝代：宋
体裁：古风

周昉富贵女，衣饰新旧兼。髻重发根急，妆薄无意添。琴阮相与娱，听弦不观手。敷腴竹马郎，跨马欲折柳。
题李亮功家周昉画美人琴阮图
作者：黄庭坚
朝代：宋

周昉富贵女，衣饰新旧兼。
髻重髮根急，妆薄无意添。
琴阮相与娱，听絃不观手。
敷腴竹马郎，跨马欲折柳。
题李亮功戴嵩牛图
作者：黄庭坚
朝代：宋
体裁：古风

韩生画肥马，立仗有辉光。戴老作瘦牛，平生千顷荒。觳觫告主人，实已尽筋力。乞我一牧童，林间听横笛。
题李十八知常轩
作者：黄庭坚
朝代：宋
体裁：七言律诗

身心如一是知常，事不惊人味久长。盖世功名棋一局，藏山文字纸千张。无心海燕窥金屋，有意江鸥傍草堂。惊破南柯少时梦，新晴鼓角报斜阳。
题李夫人偃竹
作者：黄庭坚
朝代：宋
体裁：七言绝句

孤根偃蹇非傲世，劲节癯枝万壑风。闺中白发翰墨手，落笔乃与天同功。
题李夫人偃竹
作者：黄庭坚
朝代：宋

孤根偃蹇非傲世，劲节癯枝万壑风。
闺中白髮翰墨手，落笔乃与天同功。
题杜槃涧叟冥鸿亭
作者：黄庭坚
朝代：宋

少陵杜鸿渐，颇熏知见香。
风流有诸孙，结屋庐山阳。
藉交游侠窟，猎艷少年场。
光怪惊邻里，收身反摧藏。
江湖拍天流，罗网盖稻粱。
安能衎衎饱，遂欲冥冥翔。
畏影走万里，不如就阴凉。
亭东亭西渺烟水，稻田衲子交行李。
古灵庵下倚寒藤，莫向明窗钻故纸。
题杜槃涧叟冥鸿亭
作者：黄庭坚
朝代：宋

少陵杜鸿渐，颇薰知见香。风流有诸孙，结屋庐山阳。藉交游侠窟，猎艳少年场。光怪惊邻里，收身反摧藏。江湖拍天流，罗网盖稻粱。安能衎衎饱，遂欲冥冥翔。畏影走万里，不如就阴凉。亭东亭西渺烟水，稻田衲子交行李。古灵庵下倚寒藤，莫向明窗钻故纸。
题杜盘涧叟冥鸿亭
作者：黄庭坚
朝代：宋

少陵杜鸿渐，颇薰知见香。风流有诸孙，结屋庐山阳。藉交游侠窟，猎艳少年场。光怪惊邻里，收身反摧藏。江湖拍天流，罗网盖稻粱。安能衍衍饱，遂欲冥冥翔。畏影走万里，不如就阴凉。亭东亭西渺烟水，稻田衲子交行李。古灵庵下倚寒藤，莫向明窗钻故纸。
题杨道人默轩
作者：黄庭坚
朝代：宋

炙手权门烈火炎，冷溪寒谷反幽潜。
轻尘不动琴横膝，万籁无声月入帘。
秋后丝钱谁数得，春余苍竹自知添。
客星异日乘槎去，会访成都人姓严。
题杨道人默轩
作者：黄庭坚
朝代：宋

炙手权门烈火炎，冷溪寒谷反幽潜。轻尘不动琴横膝，万籁无声月入帘。秋后丝钱谁数得，春馀苍竹自知添。客星异日乘槎去，会访成都人姓严。
题槐安阁
作者：黄庭坚
朝代：宋
体裁：七言律诗

曲阁深房古屋头，病僧枯几过春秋。垣衣蛛网蒙窗牖，万象纵横不系留。白蚁战酣千里血，黄粱炊熟百年休。功成事遂人间世，欲梦槐安向此游。
题槐安阁
作者：黄庭坚
朝代：宋

曲阁深房古屋头，病僧枯几过春秋。
垣衣蛛网蒙窗牖，万象纵横不繫留。
白蚁战酣千里血，黄粱炊熟百年休。
功成事遂人间世，欲梦槐安向此游。
题樊侯庙二首
作者：黄庭坚
朝代：宋

汉兴丰沛开天下，故旧因依日月明。拔剑一卮戏下酒，剖符千户舞阳城。鼓刀屠狗少时事，排闼谏君身后名。异日淮阴傥相见，安能鞅鞅似平生。门掩虚堂阴窈窈，风摇枯竹冷萧萧。邱虚馀意谁相问，丰沛英魂我欲招。野老无知惟卜岁，神巫何事苦吹箫。人归里社黄云暮，只有哀蝉伴寂寥。
题樊侯庙二首
作者：黄庭坚
朝代：宋

汉兴丰沛开天下，故旧因依日月明。拔剑一卮戏下酒，剖符千户舞阳城。鼓刀屠狗少时事，排闼谏君身後名。异日淮阴傥相见，安能鞅鞅似平生。
题樊侯庙二首·其一
作者：黄庭坚
朝代：宋
体裁：七言律诗

汉兴丰沛开天下，故旧因依日月明。拔剑一卮戏下酒，剖符千户舞阳城。鼓刀屠狗少时事，排闼谏君身后名。异日淮阴傥相见，安能鞅鞅似平生。
题樊侯庙二首·其二
作者：黄庭坚
朝代：宋

门掩虚堂阴窈窈，风摇枯竹冷萧萧。
邱虚余意谁相问，丰沛英魂我欲招。
野老无知惟卜岁，神巫何事苦吹箫。
人归里社黄云暮，只有哀蝉伴寂寥。
题樊侯庙二首·其二
作者：黄庭坚
朝代：宋

门掩虚堂阴窈窈，风摇枯竹冷萧萧。邱虚馀意谁相问，丰沛英魂我欲招。野老无知惟卜岁，神巫何事苦吹箫。人归里社黄云暮，只有哀蝉伴寂寥。
题永首座庵颂
作者：黄庭坚
朝代：宋
体裁：七言绝句

夺得胡儿马便休，休嗟李广不封侯。分明射得南山虎，子细看来是石头。
题浄因壁二首·其一
作者：黄庭坚
朝代：宋
体裁：古风

暝倚蒲团挂钵囊，半窗疏箔度微凉。蕉心不展待时雨，葵叶为谁倾太阳。
题浄因壁二首·其二
作者：黄庭坚
朝代：宋
体裁：古风

门外黄尘不见山，此中草木亦常閒。履声如度薄冰过，催粥华鲸吼夜阑。
题海首座壁
作者：黄庭坚
朝代：宋
体裁：五言绝句

骑虎度诸岭，入鸥同一波。香寒明鼻观，日永称头陀。
题淡山岩二首
作者：黄庭坚
朝代：宋

去城二十五里近，天与隔尽俗子尘。
春蛙秋蝇不到耳，夏凉冬暖总宜人。
岩中清磬僧定起，洞口绿树仙家春。
惜哉次山世未显，不得雄文鑱翠珉。
题淡山岩二首
作者：黄庭坚
朝代：宋

去城二十五里近，天与隔尽俗子尘。春蛙秋蝇不到耳，夏凉冬暖总宜人。岩中清磬僧定起，洞口绿树仙家春。惜哉次山世未显，不得雄文镵翠珉。淡山淡姓人安在，徵君避秦亦不归。石门竹径几时有，琼台瑶室至今疑。回中明洁坐十客，亦可呼乐醉舞衣。阆州城南果何似，永州淡岩天下稀。
题淡山岩二首·其一
作者：黄庭坚
朝代：宋
体裁：七言律诗

去城二十五里近，天与隔尽俗子尘。春蛙秋蝇不到耳，夏凉冬暖总宜人。岩中清磬僧定起，洞口绿树仙家春。惜哉次山世未显，不得雄文镵翠珉。
题淡山岩二首·其二
作者：黄庭坚
朝代：宋

淡山淡姓人安在，征君避秦亦不归。
石门竹径几时有，琼台瑶室至今疑。
回中明洁坐十客，亦可呼乐醉舞衣。
阆州城南果何似，永州淡岩天下稀。
题淡山岩二首·其二
作者：黄庭坚
朝代：宋
体裁：七言律诗

淡山淡姓人安在，徵君避秦亦不归。石门竹径几时有，琼台瑶室至今疑。回中明洁坐十客，亦可呼乐醉舞衣。阆州城南果何似，永州淡岩天下稀。
题灊山
作者：黄庭坚
朝代：宋
体裁：古风

灊山带荆衡，凌厉首开辟。撑空云霞断，半岭阴晴隔。灊峰竞巑岏，司命最矜绝。遥看芙蓉峰，削立矫秋色。叩之尽琼户，晴雪上白壁。煌煌众真居，楼台自唐日。檐牙升云雨，水罅见金璧。白鸟巢青松，丹鹤磊白石。冲融波浸广，咸池下输液。诗崖与酒岛，仙事凛可即。胎禽岁仲春，千百尽舒翼。云是采访驾，来肃司命谒。发轫风日佳，旋旆雨函赤。复多灵芝草，代有栖霞客。崖乔期羡俦，童颜常七十。意所不与投，必以恶言斥。我昨脱褐归，独许望申拂。顷一行作吏，遂虚丹台籍。异时庐晦溪，实至灊左翼。缭以九江壮，康山远相直。涧水高下鸣，翠响声萧瑟。原田无旱枯，竹树间疏密。人家橘柚间，钟梵烟雨侧。兰馥春被岭，桂树秋笼日。桃源信逃秦，化成真仙出。似闻王方平，时过蔡经宅。亦或回山人，榴皮醉题壁。溪旁往来久，不见岁月积。俄忽似惊蓬，岭海无暖席。三年堕瘴疠，发脱不胜栉。皇恩吏嵩少，秘殿联近职。稍喜还中州，左蠡入舟楫。灊山忽在眼，浩荡慰契阔。烟尘何日清，遗黎伫安集。吾亦理吾庐，雅志终畴昔。溪园十亩强，露叶紫翠滴。自种芝田草，更襭蟠桃实。调笑赤松子，汗漫游八极。卧闻灊山钟，起先栖鸟发。新花醉晨露，远水耿秋月。平生栖霞志，缁尘变华发。岸凉竹筱净，洗我心源彻。脱如楼仙子，风波振清越。众真不我简，原供鼎灶末。凉风林薄喧，九日光翠洁。却纡俗士驾，行当广寒谒。
题灊峰阁
作者：黄庭坚
朝代：宋
体裁：六言诗

徐老海棠巢上，王翁主簿峰庵。梅蘤破颜冰雪，绿丛不见黄甘。
题燕邸洋川公养浩堂画二首
作者：黄庭坚
朝代：宋

萧寺吟双竹，秋醪荐二螯。破尘归骑速，横日雁行高。拥膝度残腊，攀条惊早春。陈郎浮竹叶，著我北归人。
题燕邸洋川公养浩堂画二首·其一
作者：黄庭坚
朝代：宋
体裁：五言绝句

萧寺吟双竹，秋醪荐二螯。破尘归骑速，横日雁行高。
题燕邸洋川公养浩堂画二首·其二
作者：黄庭坚
朝代：宋

拥膝度残腊，攀条惊早春。
陈郎浮竹叶，着我北归人。
题燕邸洋川公养浩堂画二首·其二
作者：黄庭坚
朝代：宋

拥膝度残腊，攀条惊早春。陈郎浮竹叶，著我北归人。
题王仲弓兄弟巽亭
作者：黄庭坚
朝代：宋

大隗七圣迷，许田连城重。里中多佳树，与世作梁栋。市门行清渠，潩水可抱瓮。翚飞城东南，隐几抚群动。人境要俱尔，我乃得大用。乌衣之云孙，昆弟不好弄。木末风雨来，卷箔醉宾从。事常超然观，乐与贤者共。人登断龙求，我自归鸿送。溪毛乱锦缬，候虫响机综。世纷甚峥嵘，胸次欲空洞。读书开万卷，谋国妙百中。傥无斲鼻工，聊付曲肱梦。
题王仲弓兄弟巽亭
作者：黄庭坚
朝代：宋

大隗七圣迷，许田连城重。
里中多佳树，与世作梁栋。
市门行清渠，潩水可抱瓮。
翚飞城东南，隠几抚羣动。
人境要俱尔，我乃得大用。
乌衣之云孙，昆弟不好弄。
木末风雨来，卷箔醉宾从。
事常超然观，乐与贤者共。
人登断龙求，我自归鸿送。
溪毛乱锦缬，候虫响机综。
世纷甚峥嵘，胸次欲空洞。
读书开万卷，谋国妙百中。
傥无斲鼻工，聊付曲肱梦。
题王仲弓兄弟巽亭
作者：黄庭坚
朝代：宋

大隗七圣迷，许田连城重。里中多佳树，与世作梁栋。市门行清渠，潩水可抱瓮。翬飞城东南，隐几抚群动。人境要俱尔，我乃得大用。乌衣之云孙，昆弟不好弄。木末风雨来，卷箔醉宾从。事常超然观，乐与贤者共。人登断龙求，我自归鸿送。溪毛乱锦缬，候虫响机综。世纷甚峥嵘，胸次欲空洞。读书开万卷，谋国妙百中。傥无斲鼻工，聊付曲肱梦。
题王居士所藏王友画桃杏花二首
作者：黄庭坚
朝代：宋

凌云一笑见桃花，三十年来始到家。从此春风春雨后，乱随流水到天涯。凌云见桃万事无，我见杏花心亦如。从此华山图籍上，更添潘阆倒骑驴。
题王居士所藏王友画桃杏花二首
作者：黄庭坚
朝代：宋

凌云一笑见桃花，三十年来始到家。从此春风春雨後，乱随流水到天涯。
题王居士所藏王友画桃杏花二首·其一
作者：黄庭坚
朝代：宋
体裁：七言绝句

凌云一笑见桃花，三十年来始到家。从此春风春雨后，乱随流水到天涯。
题王居士所藏王友画桃杏花二首·其二
作者：黄庭坚
朝代：宋

凌云见桃万事无，我见杏花心亦如。
从此华山图籍上，更添潘阆倒骑馿。
题王居士所藏王友画桃杏花二首·其二
作者：黄庭坚
朝代：宋

凌云见桃万事无，我见杏花心亦如。从此华山图籍上，更添潘阆倒骑驴。
题王晋卿平远溪山幅
作者：黄庭坚
朝代：宋

风流子晋罢吹笙，小笔溪山刮眼明。相倚鸳鸯得偎映，一川风雨断人行。
题王晋卿平远溪山幅
作者：黄庭坚
朝代：宋

风流子晋罢吹笙，小笔溪山刮眼明。相倚鸳鸯得偎暎，一川风雨断人行。
题王黄州墨蹟后
作者：黄庭坚
朝代：宋

掘地与断木，智不如机舂。
圣人怀余巧，故为万物宗。
世有斲泥手，或不待郢工。
往时王黄州，谋国极匪躬。
朝闻不及夕，百壬避其锋。
九鼎安盘石，一身转孤蓬。
浮云当日月，白髮照秋空。
诸君发蒙耳，汲直与臣同。
题王黄州墨迹后
作者：黄庭坚
朝代：宋

掘地与断木，智不如机舂。圣人怀馀巧，故为万物宗。世有斲泥手，或不待郢工。往时王黄州，谋国极匪躬。朝闻不及夕，百壬避其锋。九鼎安盘石，一身转孤蓬。浮云当日月，白发照秋空。诸君发蒙耳，汲直与臣同。
题王黄州墨迹後
作者：黄庭坚
朝代：宋

掘地与断木，智不如机舂。圣人怀余巧，故为万物宗。世有斲泥手，或不待郢工。往时王黄州，谋国极匪躬。朝闻不及夕，百壬避其锋。九鼎安盘石，一身转孤蓬。浮云当日月，白发照秋空。诸君发蒙耳，汲直与臣同。
题画孔雀
作者：黄庭坚
朝代：宋
体裁：七言绝句

桄榔暗天蕉叶长，终露文章婴世网。故山桂子落秋风，无因雌雄青云上。
题画鹅雁二首
作者：黄庭坚
朝代：宋

鴐鹅引颈回，似我胸中字。右军数能来，不为口腹事。水国鸿雁秋，烟沙风日丽。莫遣角弓鸣，惊飞不成字。
题画鹅雁二首·其一
作者：黄庭坚
朝代：宋
体裁：古风

鴐鹅引颈回，似我胸中字。右军数能来，不为口腹事。
题画鹅雁二首·其二
作者：黄庭坚
朝代：宋
体裁：古风

水国鸿雁秋，烟沙风日丽。莫遣角弓鸣，惊飞不成字。
题石恪画尝醋翁
作者：黄庭坚
朝代：宋
体裁：七言绝句

石媪忍酸喙三尺，石皤尝味面百摺。谁知耸膊寒至骨，图画不减吴生笔。
题石恪画机织图
作者：黄庭坚
朝代：宋
体裁：五言绝句

荷锄郎在田，行饷儿未返。终日弄鸣机，恤纬不思远。
题神移仁寿塔
作者：黄庭坚
朝代：宋

十二观音无正面，谁令塔户向东开。定知四梵神通力，曾借六丁风雨推。蝇说冰霜如梦寐，鴳闻钟鼓亦惊猜。从今不信维摩诘，断取三千世界来。
题神移仁寿塔
作者：黄庭坚
朝代：宋

十二观音无正面，谁令塔户向东开。
定知四梵神通力，曾借六丁风雨推。
蝇说冰霜如梦寐，鷃闻钟鼓亦惊猜。
从今不信维摩诘，断取三千世界来。
题章和甫钓亭放言
作者：黄庭坚
朝代：宋
体裁：古风

斩木开亭，却倚石壁。寒潭百雷，古木千尺。观鱼乐而相忘，听鸟啼而自得。去而之京洛之间数年，犹常梦崭岩之石。
题竹尊者轩
作者：黄庭坚
朝代：宋
体裁：七言绝句

平生脊骨硬如铁，听风听雨随宜说。百尺竿头放步行，更向脚跟参一节。
题竹石牧牛
作者：黄庭坚
朝代：宋

子瞻画丛竹怪石，伯时增前坡牧儿骑牛，甚有意态，戏咏。野次小峥嵘，幽篁相倚绿。阿童三尺箠，御此老觳觫。石吾甚爱之，勿遣牛砺角。牛砺角犹可，牛斗残我竹。
题竹石牧牛
作者：黄庭坚
朝代：宋

野次小峥嵘，幽篁相倚绿。
阿童三尺棰，御此老觳觫。
石吾甚爱之，勿遣牛砺角。
牛砺角尚可，牛斗残我竹。
题竹石牧牛
作者：黄庭坚
朝代：宋

野次小峥嵘，幽篁相倚绿。阿童三尺箠，御此老觳觫。石吾甚爱之，勿遣牛砺角。牛砺角尚可，牛斗残我竹。
题罗公山古柏庵二首
作者：黄庭坚
朝代：宋

尘埃奔走尚飘蓬，想听庵头老柏风。会向天阶乞衰晚，住庵长作主人翁。千年鹿死尚精神，睡足苍龙半屈伸。百年妖狐住不得，个中曾卧谪仙人。
题罗公山古柏庵二首·其一
作者：黄庭坚
朝代：宋
体裁：七言绝句

尘埃奔走尚飘蓬，想听庵头老柏风。会向天阶乞衰晚，住庵长作主人翁。
题罗公山古柏庵二首·其二
作者：黄庭坚
朝代：宋

千年鹿死尚精神，睡足苍龙半屈伸。百年妖狐住不得，个中曾卧谪仙人。
题罗公山古柏庵二首·其二
作者：黄庭坚
朝代：宋

千年鹿死尚精神，睡足苍龙半屈伸。
百年妖狐住不得，箇中曾卧谪仙人。
题罗山人览辉楼
作者：黄庭坚
朝代：宋

凤凰山人开竹径，楼成溪山深照映。眉閒郁郁似阴功，壶中有丸续人命。劝君洗竹买梧桐，凤何时来驾归鸿。思齐大任政勤苦，来听天子歌南风。
题罗山人览辉楼
作者：黄庭坚
朝代：宋

凤凰山人开竹径，楼成溪山深照映。
眉閒鬰鬰似阴功，壶中有丸续人命。
劝君洗竹买梧桐，凤何时来驾归鸿。
思齐大任政勤苦，来听天子歌南风。
题罗山人览辉楼
作者：黄庭坚
朝代：宋

凤凰山人开竹径，楼成溪山深照映。眉闲郁郁似阴功，壶中有丸续人命。劝君洗竹买梧桐，凤何时来驾归鸿。思齐大任政勤苦，来听天子歌南风。
题老鹤万里心
作者：黄庭坚
朝代：宋

仙人驾飞骑，朝会白云衢。老骥不伏乘，清唳彻九虚。野田篁竹底，毰毸伴鸡凫。时因长风起，犹欲试南图。
题老鹤万里心
作者：黄庭坚
朝代：宋

仙人驾飞骑，朝会白云衢。
老骥不伏乘，清唳彻九虚。
野田篁竹底，毰毸伴鸡鳬。
时因长风起，犹欲试南图。
题胡逸老致虚庵
作者：黄庭坚
朝代：宋
体裁：七言律诗

藏书万卷可教子，遗金满籯常作灾。能与贫人共年谷，必有明月生蚌胎。山随宴坐图画出，水作夜窗风雨来。观水观山皆得妙，更将何物污灵台。
题般若会疏颂
作者：黄庭坚
朝代：宋

六祖深禅独脚，与盲抉开眼膜。
走人天下乞钱，涪翁放过一着。
题般若会疏颂
作者：黄庭坚
朝代：宋
体裁：六言诗

六祖深禅独脚，与盲抉开眼膜。走人天下乞钱，涪翁放过一著。
题花光画
作者：黄庭坚
朝代：宋
体裁：五言绝句

湖北山无地，湖南水彻天。云沙真富贵，翰墨小神仙。
题花光画山水
作者：黄庭坚
朝代：宋
体裁：七言绝句

花光寺下对云沙，欲把轻舟小钓车。更看道人烟雨笔，乱峰深处是吾家。
题花光老为曾公卷作水边梅
作者：黄庭坚
朝代：宋
体裁：五言绝句

梅蕊触人意，冒寒开雪花。遥怜水风晚，片片点汀沙。
题花光老为曾公卷作水边梅
作者：黄庭坚
朝代：宋

梅蕊触人意，冒寒闻雪花。遥怜水风晚，片片点汀沙。
题苏才翁草书壁后
作者：黄庭坚
朝代：宋
体裁：七言绝句

老松不得千年寿，何况高材傲世人。唯有草书三昧法，龙蛇夭矫锁黄尘。
题苏才翁草书壁後
作者：黄庭坚
朝代：宋

老公不得千年寿，何况高材傲世人。唯有草书三昧法，龙蛇夭矫锁黄尘。
题苏若兰回文锦诗图
作者：黄庭坚
朝代：宋
体裁：七言绝句

千诗织就回文锦，如此阳台暮雨何。亦有英灵苏蕙手，只无悔过窦连波。
题莲华寺
作者：黄庭坚
朝代：宋
体裁：古风

狂卒猝起金坑西，胁从数百马百蹄。所过州县不敢谁，肩舆掳载三十妻。伍生有胆无智略，谓河可冯虎可搏。身膏白刃浮屠前，此乡父老至今怜。
题落星寺四首
作者：黄庭坚
朝代：宋

星官游空何时落，著地亦化为宝坊。诗人昼吟山入座，醉客夜愕江撼床。蜜房各自开牖户，蚁穴或梦封侯王。不知青云梯几级，更借瘦藤寻上方。岩岩匡俗先生庐，其下宫亭水所都。北辰九关隔云雨，南极一星在江湖。相黏蚝山作居室，窍凿混沌无完肤。万鼓舂撞夜涛涌，骊龙莫睡失明珠。落星开士深结屋，龙阁老翁来赋诗。小雨藏山客坐久，长江接天帆到迟。燕寝清香与世隔，画图妙绝无人知。蜂房各自开户牖，处处煮茶藤一枝。
题落星寺四首·其一
作者：黄庭坚
朝代：宋

星官游空何时落，着地亦化为宝坊。
诗人昼吟山入座，醉客夜愕江撼床。
蜜房各自开牖户，蚁穴或梦封侯王。
不知青云梯几级，更借瘦藤寻上方。
题落星寺四首·其一
作者：黄庭坚
朝代：宋

星官游空何时落，著地亦化为宝坊。诗人昼吟山入座，醉客夜愕江撼床。蜜房各自开牖户，蚁穴或梦封侯王。不知青云梯几级，更借瘦藤寻上方。
题落星寺四首·其三
作者：黄庭坚
朝代：宋
体裁：七言律诗

落星开士深结屋，龙阁老翁来赋诗。小雨藏山客坐久，长江接天帆到迟。燕寝清香与世隔，画图妙绝无人知。蜂房各自开户牖，处处煮茶藤一枝。
题落星寺四首·其二
作者：黄庭坚
朝代：宋
体裁：七言律诗

岩岩匡俗先生庐，其下宫亭水所都。北辰九关隔云雨，南极一星在江湖。相黏蚝山作居室，窍凿混沌无完肤。万鼓舂撞夜涛涌，骊龙莫睡失明珠。
题落星寺四首·其四
作者：黄庭坚
朝代：宋
体裁：七言绝句

北风吹倒落星寺，吾与伯伦俱醉眠。螟蛉蜾蠃但痴坐，夜寒南北斗垂天。
题落星寺四首（其三）
作者：黄庭坚
朝代：宋
体裁：诗

落星开士深结屋，龙阁老翁来赋诗。
小雨藏山客坐久，长江接天帆到迟。
宴寝清香与世隔，画图妙绝无人知。
蜂房各自开户牖，处处煮茶藤一枝。
题虔州东禅圆照师新作御书阁
作者：黄庭坚
朝代：宋

城东宝坊金翠重，道人修惠剪蒿蓬。一瓶一钵三十年，琼榱碧瓦上秋空。稻田磨衲拥黄发，更筑书阁诸天中。三后在天遗圣墨，百神受职扶琳宫。文思帝泽馀温润，雨露下国常年丰。章川贡川结襟带，梅岭桂岭来朝宗。参旗斗柄略栏楯，清坐耳闻河汉风。道人饱参口挂壁，颇喜作诗如己公。家风秀句刻琬琰，邀我落笔何能工。安得雄文压胜境，九原唤起杜陵翁。
题虔州东禅圆照师新作御书阁
作者：黄庭坚
朝代：宋

城东宝坊金翠重，道人修惠翦蒿蓬。
一瓶一钵三十年，琼榱碧瓦上秋空。
稻田磨衲拥黄发，更筑书阁诸天中。
三后在天遗圣墨，百神受职扶琳宫。
文思帝泽余温润，雨露下国常年丰。
章川贡川结襟带，梅岭桂岭来朝宗。
参旗斗柄略栏楯，清坐耳闻河汉风。
道人饱参口挂壁，颇喜作诗如己公。
家风秀句刻琬琰，邀我落笔何能工。
安得雄文压胜境，九原唤起杜陵翁。
题虔州东禅圆照师新作御书阁
作者：黄庭坚
朝代：宋

城东宝坊金翠重，道人修惠翦蒿蓬。
一瓶一钵三十年，琼榱碧瓦上秋空。
稻田磨衲拥黄髮，更筑书阁诸天中。
三后在天遗圣墨，百神受职扶琳宫。
文思帝泽余温润，雨露下国常年丰。
章川贡川结襟带，梅岭桂岭来朝宗。
参旗斗柄略栏楯，清坐耳闻河汉风。
道人饱参口挂壁，颇喜作诗如己公。
家风秀句刻琬琰，邀我落笔何能工。
安得雄文压胜境，九原唤起杜陵翁。
题襄阳米芾祠
作者：黄庭坚
朝代：宋

千峰映碧湘，真叟此中藏。饭不着石吃，眉应似发长。枫梩支酒瓮，鸐风落琴床。强效忘机者，斯人尚未忘。万里莓苔地，不见驱驰踪。唯开文字窗，时写日月容。竹韵漫萧屑，草花徒织茸。披霜入众木，独自识青松。
题襄阳米芾祠·其一
作者：黄庭坚
朝代：宋

千峰映碧湘，真叟此中藏。饭不着石吃，眉应似发长。枫梩支酒瓮，鸐风落琴床。强效忘机者，斯人尚未忘。
题襄阳米芾祠·其一
作者：黄庭坚
朝代：宋

千峰映碧湘，真叟此中藏。
饭不着石吃，眉应似髮长。
枫梩搘酒瓮，鸐风落琴床。
强效忘机者，斯人尚未忘。
题襄阳米芾祠·其二
作者：黄庭坚
朝代：宋
体裁：古风

万里莓苔地，不见驱驰踪。唯开文字窗，时写日月容。竹韵漫萧屑，草花徒织茸。披霜入众木，独自识青松。
题觉海寺
作者：黄庭坚
朝代：宋

炉香滔滔水沈肥，水绕禅床竹绕溪。一段秋蝉思高柳，夕阳原在竹阴西。
题觉海寺
作者：黄庭坚
朝代：宋

炉香滔滔水沈肥，水遶禅床竹遶溪。一段秋蝉思高柳，夕阳原在竹阴西。
题邢惇夫扇
作者：黄庭坚
朝代：宋
体裁：七言绝句

黄叶委庭观九州，小虫催女献功裘。金钱满地无人费，百斛明珠薏苡秋。
题郑防画夹五首
作者：黄庭坚
朝代：宋

惠崇烟雨归雁，坐我潇湘洞庭。欲唤扁舟归去，故人言是丹青。能作山川远势，白头惟有郭熙。却写李成骤雨，惜无六幅鹅溪。徐生脱水双鱼，吹沫相看晚图。老矣个中得计，作书远寄江湖。折苇枯荷共晚，红榴苦竹同时。睡鸭不知飘雪，寒雀四顾风枝。子母猿号槲叶，山南山北危机。世故谁能樗里，彀中皆是由基。
题郑防画夹五首
作者：黄庭坚
朝代：宋

惠崇烟雨归雁，坐我潇湘洞庭。欲唤扁舟归去，故人言是丹青。能作山川远势，白头惟有郭熙。欲写李成骤雨，惜无六幅鹅溪。徐生脱水双鱼，吹沫相看晚图。老矣个中得计，作书远寄江湖。折苇枯荷共晚，红榴苦竹同时。睡鸭不知飘雪，寒雀四顾风枝。子母猿号槲叶，山南山北危机。世故谁能樗里，彀中皆是由基。
题郑防画夹五首·其一
作者：黄庭坚
朝代：宋
体裁：六言诗

惠崇烟雨归雁，坐我潇湘洞庭。欲唤扁舟归去，故人言是丹青。
题郑防画夹五首·其三
作者：黄庭坚
朝代：宋

徐生脱水双鱼，吹沫相看晚图。老矣个中得计，作书远寄江湖。
题郑防画夹五首·其三
作者：黄庭坚
朝代：宋

徐生脱水双鱼，吹沫相看晚图。
老矣箇中得计，作书远寄江湖。
题郑防画夹五首·其二
作者：黄庭坚
朝代：宋
体裁：六言诗

能作山川远势，白头惟有郭熙。欲写李成骤雨，惜无六幅鹅溪。
题郑防画夹五首·其五
作者：黄庭坚
朝代：宋
体裁：六言诗

子母猿号槲叶，山南山北危机。世故谁能樗里，彀中皆是由基。
题郑防画夹五首·其四
作者：黄庭坚
朝代：宋
体裁：六言诗

折苇枯荷共晚，红榴苦竹同时。睡鸭不知飘雪，寒雀四顾风枝。
题郭熙山水扇
作者：黄庭坚
朝代：宋
体裁：七言绝句

郭熙虽老眼犹明，便面江山取意成。一段风烟且千里，解如明月逐人行。
题醒心轩
作者：黄庭坚
朝代：宋
体裁：七言绝句

尽日竹风谈法要，无人竹影又斜阳。他时若有相应者，莫负开轩人姓黄。
题阳关图二首
作者：黄庭坚
朝代：宋

断肠声里无形影，画出无声亦断肠。想得阳关更西路，北风低草见牛羊。人事好乖当语离，龙眠貌出断肠诗。渭城柳色关何事，自是离人作许悲。
题阳关图二首·其一
作者：黄庭坚
朝代：宋

断肠声裏无形影，画出无声亦断肠。
想得阳关更西路，北风低草见牛羊。
题阳关图二首·其一
作者：黄庭坚
朝代：宋

断肠声里无形影，画出无声亦断肠。想得阳关更西路，北风低草见牛羊。
题阳关图二首·其二
作者：黄庭坚
朝代：宋
体裁：七言绝句

人事好乖当语离，龙眠貌出断肠诗。渭城柳色关何事，自是离人作许悲。
题韦偃马
作者：黄庭坚
朝代：宋

韦侯常喜作羣马，杜陵诗中如见画。
忽开短卷六马图，想见诗老醉骑馿。
龙眠作马晚更妙，至今似觉韦偃少。
一洗万古凡马空，句法如此今谁工。
题韦偃马
作者：黄庭坚
朝代：宋

韦侯常喜作群马，杜陵诗中如见画。忽开短卷六马图，想见诗老醉骑驴。龙眠作马晚更妙，至今似觉韦偃少。一洗万古凡马空，句法如此今谁工。
题马当山鲁望亭四首 其二 狄梁公
作者：黄庭坚
朝代：宋
体裁：六言诗

鲸波横流砥柱，虎口活国宗臣。小屈弦歌百里，不诬天下归仁。
题马当山鲁望亭四首 其四 陆鲁望
作者：黄庭坚
朝代：宋

笠泽道人高古，文章白发萧条。欲问勒铭遗墨，应书水府鲛绡。
题马当山鲁望亭四首·元亮
作者：黄庭坚
朝代：宋
体裁：六言诗

马当一曲孤烟，人物于今眇然。不见绕篱黄菊，谁收种秫圭田。
题马当山鲁望亭四首·元亮
作者：黄庭坚
朝代：宋

马当一曲孤烟，人物于今眇然。不见绕篱黄菊，谁收种秫圭田。鲸波横流砥柱，虎口活国宗臣。小屈弦歌百里，不诬天下归仁。不见鲁公断石，谁家为础为杠。笔法锥沙屋漏，心期晓日秋霜。笠泽道人高古，文章白发萧条。欲问勒铭遗墨，应书水府鲛绡。
题马当山鲁望亭四首·狄梁公
作者：黄庭坚
朝代：宋

鲸波横流砥柱，虎口活国宗臣。
小屈絃歌百里，不诬天下归仁。
题马当山鲁望亭四首·陆鲁望
作者：黄庭坚
朝代：宋

笠泽道人高古，文章白髮萧条。
欲问勒铭遗墨，应书水府鲛绡。
题马当山鲁望亭四首·颜鲁公
作者：黄庭坚
朝代：宋
体裁：六言诗

不见鲁公断石，谁家为础为杠。笔法锥沙屋漏，心期晓日秋霜。
题高君正适轩
作者：黄庭坚
朝代：宋

至静在平气，至神惟顺心。
道非贵与贱，达者古犹今。
功名属廊庙，閒暇归山林。
畜鱼观羣嬉，笼鸟听好音。
不如一邱壑，随愿得飞沉。
开门纳日月，呼客解缨簪。
诗书抚尘迹，歌舞送光阴。
妖嫺倾国笑，丝竹感人深。
豁然开胸次，风至独披襟。
樊笼锁形质，物外有幽寻。
题高君正适轩
作者：黄庭坚
朝代：宋

至静在平气，至神惟顺心。道非贵与贱，达者古犹今。功名属廊庙，閒暇归山林。畜鱼观群嬉，笼鸟听好音。不如一丘壑，随愿得飞沉。开门纳日月，呼客解缨簪。诗书抚尘迹，歌舞送光阴。妖娴倾国笑，丝竹感人深。豁然开胸次，风至独披襟。樊笼锁形质，物外有幽寻。
题高君正适轩
作者：黄庭坚
朝代：宋

至静在平气，至神惟顺心。道非贵与贱，达者古犹今。功名属廊庙，闲暇归山林。畜鱼观群嬉，笼鸟听好音。不如一邱壑，随愿得飞沉。开门纳日月，呼客解缨簪。诗书抚尘迹，歌舞送光阴。妖娴倾国笑，丝竹感人深。豁然开胸次，风至独披襟。樊笼锁形质，物外有幽寻。
题高节亭颂
作者：黄庭坚
朝代：宋

松风竹雨共谈空，楼阁参差古叠重。急水滩头道人住，亦如前佛在因中。
题高节亭颂
作者：黄庭坚
朝代：宋

松风竹雨共谈空，楼阁参差古迭重。
急水滩头道人住，亦如前佛在因中。
题默轩和遵老
作者：黄庭坚
朝代：宋

平生三业净，在俗亦超然。佛事一盂饭，横眠不学禅。松风佳客共，茶梦小僧圆。漫续山家颂，非诗莫浪传。
题默轩和遵老
作者：黄庭坚
朝代：宋

平生三业浄，在俗亦超然。
佛事一盂饭，横眠不学禅。
松风佳客共，茶梦小僧圆。
漫续山家颂，非诗莫浪传。
颜徒贫乐斋二首·其一
作者：黄庭坚
朝代：宋
体裁：古风

衡门低首过，环堵容膝坐。四旁无给侍，百衲自缠裹。论事直如弦，观书曲肱卧。饥来或乞食，有道无不可。
颜徒贫乐斋二首·其一
作者：黄庭坚
朝代：宋

衡门低首过，环堵容膝坐。
四旁无给侍，百衲自缠裹。
论事直如絃，观书曲肱卧。
饥来或乞食，有道无不可。
颜徒贫乐斋二首·其二
作者：黄庭坚
朝代：宋
体裁：五言律诗

小山作友朋，义重子舆桑。香草当姬妾，不须珠翠妆。鸟乌窥冻砚，星月入幽房。儿报无炊米，浩歌绕屋梁。
颜阖
作者：黄庭坚
朝代：宋
体裁：古风

颜阖无事人，躬耕自衣食。翩翩鲁公子，要我从事役。轺轩来在门，驷马先拱璧。出门应使者，陇上不谋国。心知误将命，非敢惮行役。使人返锡命，户庭空履迹。中随卫侯书，起作太子客。谁能明吾心，君子蘧伯玉。
食瓜有感
作者：黄庭坚
朝代：宋

暑轩无物洗烦蒸，百果凡材得我憎。
藓井筠笼浸苍玉，金盘碧筯荐寒冰。
田中谁问不纳履，坐上适来何处蝇。
此理一杯分付与，我思明哲在东陵。
食瓜有感
作者：黄庭坚
朝代：宋
体裁：七言律诗

暑轩无物洗烦蒸，百果凡材得我憎。藓井筠笼浸苍玉，金盘碧箸荐寒冰。田中谁问不纳履，坐上适来何处蝇。此理一杯分付与，我思明哲在东陵。
食笋十韵
作者：黄庭坚
朝代：宋

洛下斑竹笋，花时压鲑菜。一束酬千金，掉头不肯卖。我来白下聚，此族富庖宰。茧栗戴地翻，觳觫触墙坏。戢戢入中厨，如偿食竹债。甘葅和菌耳，辛膳胹姜芥。烹鹅杂股掌，炮鳖乱裙介。小儿哇不美，鼠壤有余嘬。可贵生于少，古来食共噫。尚想高将军，五溪无人采。
食笋十韵
作者：黄庭坚
朝代：宋

洛下斑竹笋，花时压鲑菜。一束酬千金，掉头不肯卖。我来白下聚，此族富庖宰。茧栗戴地翻，觳觫触墙坏。？？入中厨，如偿食竹债。甘菹和菌耳，辛膳胹姜芥。烹鹅杂股掌，炮鳖乱裙介。小儿哇不美，鼠壤有馀嘬。可贵生于少，古来食共噫。尚想高将军，五溪无人采。
食笋十韵
作者：黄庭坚
朝代：宋
体裁：古风

洛下斑竹笋，花时压鲑菜。一束酬千金，掉头不肯卖。我来白下聚，此族富庖宰。茧栗戴地翻，觳觫触墙坏。��入中厨，如偿食竹债。甘菹和菌耳，辛膳胹姜芥。烹鹅杂股掌，炮鳖乱裙介。小儿哇不美，鼠壤有馀嘬。可贵生于少，古来食共噫。尚想高将军，五溪无人采。
食笋十韵
作者：黄庭坚
朝代：宋

洛下斑竹笋，花时压鲑菜。
一束酬千金，掉头不肯卖。
我来白下聚，此族富庖宰。
茧栗戴地翻，觳觫触墙坏。
𧥄𧥄入中厨，如偿食竹债。
甘葅和菌耳，辛膳胹姜芥。
烹鹅杂股掌，炮鼈乱裙介。
小儿哇不美，鼠壤有余嘬。
可贵生于少，古来食共噫。
尚想高将军，五溪无人采。
饮南禅梅下戏题
作者：黄庭坚
朝代：宋
体裁：七言绝句

新春江上使星回，不为离人寄早梅。爱惜幽香意如此，一樽岂是等闲来。
饮城南即事
作者：黄庭坚
朝代：宋

阴阴花柳一百五，吹空白绵乱红雨。已看燕子飞入帘，未有黄莺学人语。斗鸡走狗轻薄儿，衣裾相鲜气相许。半是墦閒醉饱人，还家骄色羞妇女。顾侯邀客出城南，晓蹋天街已尘土。春风游丝人到狂，何况客醉日当午。著作文章名誉早，不愧汉庭御史祖。元城茂宰民父母，境不飞蝗河渡虎。何侯家世看丰碑，墨摹万卷心奇古。颍阴从事江左贤，八咏楼高风月苦。刘郎曾眠武陵源，好在桃花迷处所。鄙夫漫有腹便便，懒书欲眠谁比数。一笑相欢自难得，看朱成碧更起舞。任他小儿拍手笑，插花走马及严鼓。顾侯三酌似已多，明日花飞奈老何。
饮城南即事
作者：黄庭坚
朝代：宋

阴阴花柳一百五，吹空白绵乱红雨。
已看燕子飞入帘，未有黄莺学人语。
斗鸡走狗轻薄儿，衣裾相鲜气相许。
半是墦闲醉饱人，还家骄色羞妇女。
顾侯邀客出城南，晓蹋天街已尘土。
春风游丝人到狂，何况客醉日当午。
著作文章名誉早，不愧汉庭御史祖。
元城茂宰民父母，境不飞蝗河渡虎。
何侯家世看丰碑，墨摹万卷心奇古。
颍阴从事江左贤，八咏楼高风月苦。
刘郎曾眠武陵源，好在桃花迷虎所。
鄙夫漫有腹便便，懒书欲眠谁比数。
一笑相懽自难得，看朱成碧更起舞。
任他小儿拍手笑，插花走马及严鼓。
顾侯三酌似已多，明日花飞奈老何。
饮城南即事
作者：黄庭坚
朝代：宋

阴阴花柳一百五，吹空白绵乱红雨。
已看燕子飞入帘，未有黄鶑学人语。
斗鸡走狗轻薄儿，衣裾相鲜气相许。
半是墦閒醉饱人，还家骄色羞妇女。
顾侯邀客出城南，晓蹋天街已尘土。
春风游丝人到狂，何况客醉日当午。
着作文章名誉早，不愧汉庭御史祖。
元城茂宰民父母，境不飞蝗河渡虎。
何侯家世看丰碑，墨摹万卷心奇古。
颍阴从事江左贤，八咏楼高风月苦。
刘郎曾眠武陵源，好在桃花迷处所。
鄙夫漫有腹便便，懒书欲眠谁比数。
一笑相懽自难得，看朱成碧更起舞。
任他小儿拍手笑，插花走马及严鼓。
顾侯三酌似已多，明日花飞奈老何。
饮李氏园三首
作者：黄庭坚
朝代：宋

小摘来禽兴未厌，蔬畦经雨绿纤纤。坐分紫石蒲萄下，不怕龙须罥帽檐。日暮凉风特特来，醉呼红烛更传杯。歌阑兴尽须归去，不用繁蝉抵死催。手挼红杏醉繁香，回首春前梦一场。便与经营百船酒，再来应是菊花黄。
饮李氏园三首·其一
作者：黄庭坚
朝代：宋
体裁：七言绝句

小摘来禽兴未厌，蔬畦经雨绿纤纤。坐分紫石蒲萄下，不怕龙须罥帽檐。
饮李氏园三首·其三
作者：黄庭坚
朝代：宋
体裁：七言绝句

手挼红杏醉繁香，回首春前梦一场。便与经营百船酒，再来应是菊花黄。
饮李氏园三首·其二
作者：黄庭坚
朝代：宋
体裁：七言绝句

日暮凉风特特来，醉呼红烛更传杯。歌阑兴尽须归去，不用繁蝉抵死催。
饮润父家
作者：黄庭坚
朝代：宋

斋合寒麝薰，书帙映斜景。偶来樽俎同，延此笑言顷。宫线添尺余，朝来日未永。一醉解语花，万事画地饼。要似虎头痴，何须樗里瘿。
饮润父家
作者：黄庭坚
朝代：宋

斋閤寒麝熏，书帙映斜景。
偶来樽俎同，延此笑言顷。
宫线添尺余，朝来日未永。
一醉解语花，万事画地餠。
要似虎头痴，何须樗里瘿。
饮润父家
作者：黄庭坚
朝代：宋

斋閤寒麝薰，书帙映斜景。偶来樽俎同，延此笑言顷。宫线添尺馀，朝来日未永。一醉解语花，万事画地饼。要似虎头痴，何须樗里瘿。
饮韩三家醉後始知夜雨
作者：黄庭坚
朝代：宋
体裁：七言律诗

醉卧人家久未曾，偶然樽俎对青灯。兵厨欲罄浮蛆瓮，馈妇初供醒酒冰。只见眼前人似月，岂知帘外雨如绳。浮云不负青春色，未觉新诗减杜陵。
香炉峰
作者：黄庭坚
朝代：宋
体裁：七言绝句

香炉不铸石陶甄，鼻不闻香眼见烟。上有文殊师利塔，好将一瓣此中燃。
驻舆遣人寻访后山陈德方家
作者：黄庭坚
朝代：宋

江雨濛濛作小寒，雪飘五老发毛斑。城中咫尺云横栈，独立前山望后山。
驻舆遣人寻访后山陈德方家
作者：黄庭坚
朝代：宋

江雨蒙蒙作小寒，雪飘五老髮毛斑。
城中咫尺云横栈，独立前山望后山。
驻舆遣人寻访後山陈德方家
作者：黄庭坚
朝代：宋

江雨蒙蒙作小寒，雪飘五老发毛斑。城中咫尺云横栈，独立前山望後山。
髑髅颂
作者：黄庭坚
朝代：宋

黄沙枯髑髅，本是桃李面。
如今不忍看，当时恨不见。
业风相鼓击，美目巧笑倩。
无脚又无眼，着便成一片。
髑髅颂
作者：黄庭坚
朝代：宋
体裁：古风

黄沙枯髑髅，本是桃李面。如今不忍看，当时恨不见。业风相鼓击，美目巧笑倩。无脚又无眼，著便成一片。
高至言筑亭于家圃以奉亲总其观览之富命曰溪
作者：黄庭坚
朝代：宋

逸人生长在林泉，更筑亭皋名意在。明月清风共一家，全以山川为眼界。鸟度云行阅古今，溪演木末听竽籁。老夫平生行乐处，只今许公分一派。
高至言筑亭于家圃以奉亲总其观览之富命曰溪亭乞余赋诗余先君之敝庐望高子所筑不过十牛鸣地耳故余未尝登临而得其胜处
作者：黄庭坚
朝代：宋
体裁：古风

逸人生长在林泉，更筑亭皋名意在。明月清风共一家，全以山川为眼界。鸟度云行阅古今，溪滨木末听竽籁。老夫平生行乐处，只今许公分一派。
魏夫人坛
作者：黄庭坚
朝代：宋
体裁：七言绝句

独扫蛾眉作远山，春风瑶草照朱颜。我来欲问许玉斧，二十四峰如髻鬟。
鸿沟
作者：黄庭坚
朝代：宋
体裁：七言绝句

英雄并世不相容，割据山川计亦穷。沟水已东全入汉，淮阴谁复议元功。
鸿沟
作者：黄庭坚
朝代：宋

英雄并世不相容，割据山川计亦穷。
沟水已东全入汉，淮阴谁復议元功。
鹊桥仙 其一 次东坡七夕韵
作者：黄庭坚
朝代：宋
体裁：词

八年不见，清都绛阙，望河汉、溶溶漾漾。年年牛女恨风波，算此事、人间天上。野麋丰草，江鸥远水，老去惟便疏放。百钱端欲问君平，早晚具、归田小舫。
鹊桥仙·八年不见
作者：黄庭坚
朝代：宋
体裁：词

八年不见，清都绛阙，望河汉、溶溶漾漾。年年牛女恨风波，拼此事、人间天上。野麋丰草，江鸥远水，老去惟便疏放。百钱端欲问君平，早晚具、归田小舫。
鹊桥仙·朱楼彩舫
作者：黄庭坚
朝代：宋
体裁：词

朱楼彩舫，浮瓜沈李，报答风光有处。
一年尊酒暂时同，别泪作、人间晓雨。
鸳鸯机综，能令侬巧，也待乘槎仙去。
若逢海上白头翁，共一访、痴牛呆女。
鹊桥仙（席上赋七夕）
作者：黄庭坚
朝代：宋

朱楼彩舫，浮瓜沈李，报答风光有处。一年尊酒暂时同，别泪作、人间晓雨。鸳鸯机综，能令侬巧，也待乘槎仙去。若逢海上白头翁，共一访、痴牛騃女。
鹊桥仙（次东坡七夕韵）
作者：黄庭坚
朝代：宋

八年不见，清都绛阙，望河汉、溶溶漾漾。年年牛女恨风波，拚此事、人间天上。野麋丰草，江鸥远水，老去惟便疏放。百钱端欲问君平，早晚具、归田小舫。
鹧鸪天
作者：黄庭坚
朝代：宋

句耳。”因以玄真子遗事足之。宪宗时，画玄真子像，访之江湖，不可得，因令集其歌诗上之。玄真之兄松龄，惧玄真放浪而不返也，和答其渔父云：“乐在风波钓是闲。草堂松桂已胜攀。太湖水，洞庭山。狂风浪起且须还。”此余续成之意也西塞山边白鹭飞。桃花流水鳜鱼肥。朝廷尚觅玄真子，何处如今更有诗。青箬笠，绿蓑衣。斜风细雨不须归。人间底是无波处，一日风波十二时。
鹧鸪天
作者：黄庭坚
朝代：宋

教服长松汤，遂复为完人
汤泛冰瓷一坐春。长松林下得灵根。吉祥老子亲拈出，个个教成百岁人。
灯焰焰，酒醺醺。壑源曾未醒酲魂。与君更把长生碗，聊为清歌驻白云。
鹧鸪天
作者：黄庭坚
朝代：宋
体裁：词

紫菊黄花风露寒。平沙戏马雨新乾。且看欲尽花经眼，休说弹冠与挂冠。甘酒病，废朝餐。何人得似醉中欢。十年一觉扬州梦，为报时人洗眼看。
鹧鸪天
作者：黄庭坚
朝代：宋
体裁：词

闻说君家有翠娥。
施朱施粉总嫌多。
背人语处藏珠履，覰得羞时整玉梭。
拖远岫，压横波。
何时传酒更传歌。
为君写就黄庭了，不要山阴道士鹅。
鹧鸪天
作者：黄庭坚
朝代：宋
体裁：词

黄菊枝头生晓寒。
人生莫放酒杯乾。
风前横笛斜吹雨，醉里簪花倒著冠。
身健在，且加餐。
舞裙歌板尽清欢。
黄花白发相牵挽，付与时人洗眼看。
鹧鸪天 其一 明日独酌自嘲呈史应之
作者：黄庭坚
朝代：宋
体裁：词

万事令人心骨寒。故人坟上土新乾。淫坊酒肆狂居士，李下何妨也整冠。金作鼎，玉为餐。老来亦失少时欢。茱萸菊蕊年年事，十日还将九日看。
鹧鸪天 其一 重九日集句
作者：黄庭坚
朝代：宋
体裁：词

塞雁初来秋影寒。霜林风过叶声乾。龙山落帽千年事，我对西风犹整冠。兰委佩，菊堪餐。人情时事半悲欢。但将酩酊酬佳节，更把茱萸仔细看。
鹧鸪天 其二 坐中有眉山隐客史应之和前韵，即席答之
作者：黄庭坚
朝代：宋
体裁：词

黄菊枝头生晓寒，人生莫放酒杯乾。风前横笛斜吹雨，醉里簪花倒着冠。身健在，且加餐。舞裙歌板尽清欢。黄花白发相牵挽，付与时人冷眼看。
鹧鸪天 其二 坐中有眉山隐客史应之和前韵，即席答之
作者：黄庭坚
朝代：宋

黄菊枝头生晓寒，人生莫放酒杯干。风前横笛斜吹雨，醉里簪花倒着冠。身健在，且加餐。舞裙歌板尽清欢。黄花白发相牵挽，付与时人冷眼看。
鹧鸪天·其二
作者：黄庭坚
朝代：宋

节去蜂愁蝶不知。晓庭环绕折残枝。自然今日人心别，未必秋香一夜衰。无闲事，即芳期。菊花须插满头归。宜将酩酊酬佳节，不用登临送落晖。西塞山边白鹭飞。桃花流水鳜鱼肥。朝廷尚觅玄真子，何处如今更有诗。青箬笠，绿蓑衣。斜风细雨不须归。人间底是无波处，一日风波十二时。
鹧鸪天·塞雁初来秋影寒
作者：黄庭坚
朝代：宋

塞雁初来秋影寒。
霜林风过叶声干。
龙山落帽千年事，我对西风犹整冠。
兰委佩，菊堪餐。
人情时事半悲欢。
但将酩酊酬佳节，更把茱萸仔细看。
鹧鸪天·汤泛冰瓷一坐春
作者：黄庭坚
朝代：宋
体裁：词

汤泛冰瓷一坐春。长松林下得灵根。吉祥老子亲拈出，个个教成百岁人。灯焰焰，酒醺醺。壑源曾未醒酲魂。与君更把长生碗，聊为清歌驻白云。
鹧鸪天·紫菊黄花风露寒
作者：黄庭坚
朝代：宋

紫菊黄花风露寒。平沙戏马雨新干。且看欲尽花经眼，休说弹冠与挂冠。
甘酒病，废朝餐。何人得似醉中欢。十年一觉扬州梦，为报时人洗眼看。
鹧鸪天·节去蜂愁蝶不知
作者：黄庭坚
朝代：宋
体裁：词

节去蜂愁蝶不知。晓庭环绕折残枝。自然今日人心别，未必秋香一夜衰。无闲事，即芳期。菊花须插满头归。宜将酩酊酬佳节，不用登临送落晖。
鹧鸪天·西塞山边白鹭飞
作者：黄庭坚
朝代：宋
体裁：词

西塞山边白鹭飞。桃花流水鳜鱼肥。朝廷尚觅玄真子，何处如今更有诗。青箬笠，绿蓑衣。斜风细雨不须归。人间底是无波处，一日风波十二时。
鹧鸪天·闻说君家有翠娥
作者：黄庭坚
朝代：宋
体裁：词

闻说君家有翠娥。施朱施粉总嫌多。背人语处藏珠履，觑得羞时整玉梭。拖远岫，压横波。何时传酒更传歌。为君写就黄庭了，不要山阴道士鹅。
鹧鸪天·黄菊枝头生晓寒
作者：黄庭坚
朝代：宋

黄菊枝头生晓寒。
人生莫放酒杯干。
风前横笛斜吹雨，醉里簪花倒着冠。
身健在，且加餐。
舞裙歌板尽清欢。
黄花白发相牵挽，付与时人洗眼看。
鹧鸪天·黄菊枝头生晓寒
作者：黄庭坚
朝代：宋
体裁：词

黄菊枝头生晓寒。人生莫放酒杯干。风前横笛斜吹雨，醉里簪花倒著冠。身健在，且加餐。舞裙歌板尽清欢。黄花白发相牵挽，付与时人冷眼看。
鹧鸪天（明日独酌自嘲呈史应之）
作者：黄庭坚
朝代：宋

万事令人心骨寒。故人坟上土新干。淫坊酒肆狂居士，李下何妨也整冠。金作鼎，玉为餐。老来亦失少时欢。茱萸菊蕊年年事，十日还将九日看。
鹧鸪天（重九日集句）
作者：黄庭坚
朝代：宋

寒雁初来秋影寒。霜林风过叶声乾。龙山落帽千年事，我对西风犹整冠。兰委佩，菊堪餐。人情时事半悲欢。但将酩酊酬佳节，更把茱萸仔细看。
麟趾赞
作者：黄庭坚
朝代：宋
体裁：古风

麟有趾而不踶，仁哉麟哉。有定而不抵，仁哉麟哉。有角而不触，仁哉麟哉。今之人，一朝之忿以触人，灭身辱亲。呜呼，人中有兽，兽中有人。
黄几复自海上寄惠金液三十两且曰唯有德之士宜享将以排荡阴邪守卫真火幸不以凡物畜之戏答
作者：黄庭坚
朝代：宋
体裁：七言绝句

皱面黄须已一翁，樽前犹发少年红。金丹乞与烦真友，只恐无名帝籍中。
黄几復自海上寄惠金液三十两且曰唯有德之士宜享将以排荡阴邪守卫真火幸不以凡物畜之戏答
作者：黄庭坚
朝代：宋

皱面黄鬚已一翁，樽前犹发少年红。
金丹乞与烦真友，只恐无名帝籍中。
黄庭画赞
作者：黄庭坚
朝代：宋

君诵黄庭内外篇，本欲洗心不求仙。
夜眎片月堕我前，黑气剥尽朝日鲜。
一暑一寒久自坚，体中风行上通天，亭亭孤立孰旁缘。
至哉道师昔云然，既已得之戒不传。
知我此心未亏骞，指我婴儿藏谷渊。
言未绝口行已旋，我记其言夜不眠。
黄庭画赞
作者：黄庭坚
朝代：宋

君诵黄庭内外篇，本欲洗心不求仙。
夜视片月堕我前，黑气剥尽朝日鲜。
一暑一寒久自坚，体中风行上通天，亭亭孤立孰旁缘。
至哉道师昔云然，既已得之戒不传。
知我此心未亏骞，指我婴儿藏谷渊。
言未绝口行已旋，我记其言夜不眠。
黄雀
作者：黄庭坚
朝代：宋
体裁：七言绝句

牛大垂天且割烹，细微黄雀莫贪生。头颅虽复行万里，犹和盐梅傅说羹。
黄雀
作者：黄庭坚
朝代：宋

牛大垂天且割烹，细微黄雀莫贪生。
头颅虽復行万里，犹和盐梅傅说羹。
黄颍州挽词三首
作者：黄庭坚
朝代：宋

恭惟同自出，累世复通家。惠沫沾枯涸，忠规补过差。胸中明玉石，仕路困风沙。尚有平生酒，秋原洒菊花。临民次公老，论事长舆通。袖有投虚刃，时无斲鼻工。风流前辈近，名实后人公。不谓三日别，今成万事空。公与汝阳守，人间孝友稀。脊令鸣夜雨，常棣倚春晖。粉省双飞入，泉台相与归。哀笳宛丘道，衰涕不胜挥。
黄颍州挽词三首·其一
作者：黄庭坚
朝代：宋

恭惟同自出，累世复通家。惠沫沾枯涸，忠规补过差。胸中明玉石，仕路困风沙。尚有平生酒，秋原洒菊花。
黄颍州挽词三首·其一
作者：黄庭坚
朝代：宋

恭惟同自出，累世復通家。
惠沫霑枯涸，忠规补过差。
胸中明玉石，仕路困风沙。
尚有平生酒，秋原洒菊花。
黄颍州挽词三首·其三
作者：黄庭坚
朝代：宋
体裁：五言律诗

公与汝阳守，人间孝友稀。脊令鸣夜雨，常棣倚春晖。粉省双飞入，泉台相与归。哀笳宛丘道，衰涕不胜挥。
黄颍州挽词三首·其二
作者：黄庭坚
朝代：宋
体裁：五言律诗

临民次公老，论事长舆通。袖有投虚刃，时无斲鼻工。风流前辈近，名实后人公。不谓三日别，今成万事空。
黄鹤生歌
作者：黄庭坚
朝代：宋
体裁：古风

君不见眉山道士徐佐卿，化为黄鹤朝太清。还君金仆姑，留得千载名。又不闻穹窿小仙徐子真，翩翩自称黄鹤生。炼形蓬莱山，凤臆紫燕膺。千有六百年，飞上白玉京。玉京锦贝阙，十二楼玉成。娟娟万青娥，吹笙来相迎。黄鹤生，骨相奇。金衣玄霜裙，纤指面红髀。不饮华池浆，不啄青田芝。耻被。
黄龙清和尚真赞
作者：黄庭坚
朝代：宋

黄河彻底冻，白发通心白。虽有顾陆手，百巧画不得。
黄龙清和尚真赞
作者：黄庭坚
朝代：宋

黄河彻底冻，白髮通心白。
虽有顾陆手，百巧画不得。
鼓笛令
作者：黄庭坚
朝代：宋

见来两个宁宁地。眼厮打、过如拳踢。恰得尝些香甜底。苦杀人、遭谁调戏。
腊月望州坡上地。冻著你、影村鬼。你但那些一处睡。烧沙糖、管好滋味。
鼓笛令
作者：黄庭坚
朝代：宋

见来便觉情于我。厮守著、新来好过。人道他家有婆婆。与一口、管教𡱰磨。副靖传语木大。鼓儿里、且打一和。更有些儿得处啰。烧沙糖、香药添和。
鼓笛令
作者：黄庭坚
朝代：宋
体裁：词

见来便觉情於我。
厮守著、新来好过。
人道他家有婆婆。
与一口、管教�拍ァ�
副靖传语木大。
鼓儿里、且打一和。
更有些儿得处囉。
烧沙糖、香药添和。
鼓笛令·其三
作者：黄庭坚
朝代：宋
体裁：词

见来两个宁宁地。眼厮打、过如拳踢。恰得尝些香甜底。苦杀人、遭谁调戏。腊月望州坡上地。冻著你、影亸村鬼。你但那些一处睡。烧沙糖、管好滋味。
鼓笛令·其二
作者：黄庭坚
朝代：宋
体裁：词

宝犀未解心先透。恼杀人、远山微皱。意淡言疏情最厚。枉教作、著行官柳。小雨勒花时候。抱琵琶、为谁清瘦。翡翠金笼思珍偶。忽拼与、山鸡僝僽。
鼓笛令·其二
作者：黄庭坚
朝代：宋

宝犀未解心先透。恼杀人、远山微皱。意淡言疏情最厚。枉教作、著行官柳。小雨勒花时候。抱琵琶、为谁清瘦。翡翠金笼思珍偶。忽拼与、山鸡僝僽。见来两个宁宁地。眼厮打、过如拳踢。恰得尝些香甜底。苦杀人、遭谁调戏。腊月望州坡上地。冻著你、影亸村鬼。你但那些一处睡。烧沙糖、管好滋味。见来便觉情于我。厮守著、新来好过。人道他家有婆婆。与一口、管教磨。副靖传语木大。鼓儿里、且打一和。更有些儿得处啰。烧沙糖、香药添和。
鼓笛令·其四
作者：黄庭坚
朝代：宋
体裁：词

见来便觉情于我。厮守著、新来好过。人道他家有婆婆。与一口、管教㞘磨。副靖传语木大。鼓儿里、且打一和。更有些儿得处啰。烧沙糖、香药添和。
鼓笛令·其四
作者：黄庭坚
朝代：宋

见来便觉情于我。厮守著、新来好过。人道他家有婆婆。与一口、管教磨。副靖传语木大。鼓儿里、且打一和。更有些儿得处啰。烧沙糖、香药添和。
鼓笛令·宝犀未解心先透
作者：黄庭坚
朝代：宋

宝犀未解心先透。
恼杀人、远山微皱。
意淡言疏情最厚。
枉教作、着行官柳。
小雨勒花时候。
抱琵琶、为谁清瘦。
翡翠金笼思珍偶。
忽拼与、山鸡僝僽。
鼓笛令·宝犀未解心先透
作者：黄庭坚
朝代：宋

宝犀未解心先透。恼杀人、远山微皱。意淡言疏情最厚。枉教作、著行官柳。小雨勒花时候。抱琵琶、为谁清瘦。翡翠金笼思珍偶。忽拚与、山鸡僝僽。
鼓笛令·见来两个宁宁地
作者：黄庭坚
朝代：宋

见来两个宁宁地。
眼厮打、过如拳踢。
恰得尝些香甜底。
苦杀人、遭谁调戏。
腊月望州坡上地。
冻着你、影亸村鬼。
你但那些一处睡。
烧沙糖、管好滋味。
鼓笛令·见来两个宁宁地
作者：黄庭坚
朝代：宋

见来两个宁宁地。眼厮打、过如拳踢。恰得尝些香甜底。苦杀人、遭谁调戏。腊月望州坡上地。冻著你、影？村鬼。你但那些一处睡。烧沙糖、管好滋味。
鼓笛令·见来便觉情于我
作者：黄庭坚
朝代：宋

见来便觉情于我。
厮守着、新来好过。
人道他家有婆婆。
与一口、管教�拍ァ�副靖传语木大。
鼓儿里、且打一和。
更有些儿得处啰。
烧沙糖、香药添和。
鼓笛令·见来便觉情於我
作者：黄庭坚
朝代：宋

见来便觉情於我。厮守著、新来好过。人道他家有婆婆。与一口、管教？磨。副靖传语木大。鼓儿里、且打一和。更有些儿得处囉。烧沙糖、香药添和。
鼓笛令·酒阑命友闲为戏
作者：黄庭坚
朝代：宋
体裁：词

酒阑命友闲为戏。打揭儿、非常惬意。各自输赢只赌是。赏罚采、分明须记。小五出来无事。却跋翻和九底。若要十一花下死。管十三、不如十二。
鼓笛令（戏咏打揭）
作者：黄庭坚
朝代：宋

酒阑命友闲为戏。打揭儿、非常惬意。各自轮赢只赌是。赏罚采、分明须记。小五出来无事。却跋翻和九底。若要十一花下死。管十三、不如十二。
鼓笛慢/水龙吟·黔守曹伯达供备生日
作者：黄庭坚
朝代：宋
体裁：词

早秋明月新圆，汉家戚里生飞将。青骢宝勒，绿沉金锁，曾瞻天仗。种德江南，宣威西夏，合宫陪享。况当年定计，昭陵与子，勋劳在、诸公上。千骑风流年少，暂淹留、莫辜清赏。平坡驻马，虚弦落雁，思临虏帐。遍舞摩围，递歌彭水，拂云惊浪。看朱颜绿鬓，封侯万里，写凌烟像。
鼓笛慢（黔守曹伯达供备生日）
作者：黄庭坚
朝代：宋
体裁：词

早秋明月新圆，汉家戚里生飞将。青骢宝勒，绿沈金锁，曾瞻天仗。种德江南，宣威西夏，合宫陪享。况当年定计，昭陵与子，勋劳在、诸公上。千骑风流年少，暂淹留、莫辜清赏。平坡驻马，虚弦落雁，思临虏帐。遍舞摩围，递歌彭水，拂云惊浪。看朱颜绿鬓，封侯万里，写凌烟像。
龙眠操三章赠李元中·其一
作者：黄庭坚
朝代：宋
体裁：古风

吾其行乎，道渺渺兮骖弱，石岩岩兮川横。日月兮在上，风吹雨兮昼冥。吾其止乎，曲者如几，直者如矢。我为直兮棘余趾，我为曲兮不如其已。吾耕石田兮为芝，乃三岁兮报我饥。嗣兹穑兮则以稼，从子于耜兮龙眠之下。
龟殻轩
作者：黄庭坚
朝代：宋
体裁：七言绝句

紫极宫中三百楹，道人独藏一神屋。开轩纳息星月明，时有白云来伴宿。
字颂
作者：黄庭坚
朝代：宋

斋余睡兀兀，占尽檐前日。不与一瓯茶，眼前黑如漆。
字颂
作者：黄庭坚
朝代：宋

斋馀睡兀兀，占尽檐前日。不与一瓯茶，眼前黑如漆。
一夕風雨花藥都盡唯有豨薟一叢濯濯得意戲題
作者：黄庭堅
朝代：宋

紅藥山丹逐曉風，春榮分到豨薟叢。
朱顔頗欲辭鏡去，煮葉掘根儻見功。
丁巳宿寶石寺
作者：黄庭堅
朝代：宋

鐘磬秋山靜，爐香沉水寒。
晴風蕩濛雨，雲物尚盤桓。
瀹茗赤銅椀，筧泉蒼煙竿。
紅榴罅玉房，幺橘委金丸。
枕簟已思燠，飯羹可加餐。
觀己自得力，談玄舌本乾。
理窟乃塊然，世故浪萬端。
牛刀經肯綮，古人貴守官。
摩挲發硎手，考此一丘槃。
三月乙巳來賦鹽萬歲鄉且蒐獮匿賦之家晏飯此舍遂留宿是日大風自采菊苗薦湯餠二首·其一
作者：黄庭堅
朝代：宋

飛廉决雲開白日，頓撼天地萬竅號。
挼挱桃李欲浄盡，乞與遊絲百尺高。
三月乙巳來賦鹽萬歲鄉且蒐獮匿賦之家晏飯此舍遂留宿是日大風自采菊苗薦湯餠二首·其二
作者：黄庭堅
朝代：宋

幽叢秀色可攬擷，煮餠菊苗深注湯。
飲冰食蘗浪自古，摩挲滿懷春草香。
三月壬申同堯民希孝觀浄名寺經藏得弘明集中沈烱同庾肩吾諸人游明慶寺詩次韵奉呈二公
作者：黄庭堅
朝代：宋

秘藏開新譯，天花雨舊堂。
證經多寶塔，寢疾浄名牀。
鳥語雜歌頌，蛛絲凝篆香。
同游得趙李，談道過何王。
三至堂
作者：黄庭堅
朝代：宋

楊公父子孫，俱出文昌宮。
朱轓與別駕，同最治民功。
當年竹馬兒，市上白鬢翁。
相語府門前，郎君有家風。
築室俯飛鳥，我來歲仲冬。
人煙空橘柚，梅蘤破榛叢。
延客煮茶藥，使君語雍容。
疇昔識二父，只今天柱峰。
故開堂北門，突兀在眼中。
千秋萬歲後，野人猶致恭。
借問經始誰，開國華陰公。
三言二首·其一
作者：黄庭堅
朝代：宋

寄岳雲，安九夏。
無間綠，實瀟灑。
碧溪頭，古松下。
卧槃陀，晝復夜。
三言二首·其二
作者：黄庭堅
朝代：宋

八德水，清且美。
盪精神，浸牙齒。
亂雲根，衆峰裏。
掬與斟，隨器爾。
上冢
作者：黄庭堅
朝代：宋

自公返蓬蓽，稅駕上丘壟。
霜露此日悲，松楸千年拱。
養雛數毛羽，初不及承奉。
康州斷腸猿，風枝割永痛。
少年不如人，登仕無前勇。
髮疏齒牙摇，鯨波怒號洶。
願爲保家子，敢議世輕重。
稱觴太夫人，魚菜贍庖供。
上大蒙籠
作者：黄庭堅
朝代：宋

黄霧冥冥小石門，苔衣草路無人迹。
苦竹參天大石門，虎迒兔蹊聊倚息。
陰風搜林山鬼嘯，千丈寒藤繞崩石。
清風源裏有人家，牛羊在山亦桑麻。
向來陸梁嫚官府，試呼使前問其故。
衣冠漢儀民父子，吏曹擾之至如此。
窮鄉有米無食鹽，今日有田無米食。
但願官清不愛錢，長養兒孫聽驅使。
上權郡孫承議
作者：黄庭堅
朝代：宋

公家簿領如雞棲，私家田園無置錐。
真成忍駡加餐飯，不如西江之水可樂饑。
他人勤拙猶相補，身無功狀堪上府。
公誠遣騎束縛歸，長隨白鷗卧煙雨。
上蕭家峽
作者：黄庭堅
朝代：宋

玉笥峰前幾百家，山明松雪水明沙。
趁虛人集春蔬好，桑菌竹萌煙蕨芽。
不俗軒耐閒軒頌
作者：黄庭堅
朝代：宋

不愛孔方乃不俗，放下利欲是耐閒。
棒打石獅子，論實不論虛。
世弼惠詩求舜泉輒欲以長安酥共泛一盃次韵戲答
作者：黄庭堅
朝代：宋

寒齏薄飯留佳客，蠹簡殘編作近鄰。
避地梁鴻真好學，著書揚子未全貧。
玉酥鍊得三危露，石火燒成一片春。
沙鼎探湯供卯飲，不憂問字絕無人。
世弼病方家不善論蛤蜊之功戲答
作者：黄庭堅
朝代：宋

伯樂無傳驥空老，重華不見士長饑。
從來萬事乖名實，豈但藥翁論蛤蜊。
丙寅十四首效韋蘇州·其一
作者：黄庭堅
朝代：宋

雪霽草木動，春融煙景和。
嘉晨掩關坐，如此節物何。
同游得二子，晤對不在多。
丙寅十四首效韋蘇州·其一〇
作者：黄庭堅
朝代：宋

寺古老僧靜，亭陰脩竹多。
萊公作州日，部曲屢經過。
衆推識公面，蒼石眠綠莎。
丙寅十四首效韋蘇州·其一一
作者：黄庭堅
朝代：宋

盛時衆吹噓，謫去衆毀辱。
不爲公存亡，幽蘭春自綠。
欲書名相傳，安得南山竹。
丙寅十四首效韋蘇州·其一三
作者：黄庭堅
朝代：宋

出身世喪道，解綬饑驅我。
杯中得醉鄉，去就不復果。
豈爲俗人言，達人儻余可。
丙寅十四首效韋蘇州·其一二
作者：黄庭堅
朝代：宋

昔公調鼎實，指顧九廟尊。
郡國富士馬，于今開塞垣。
誰能起公死，爲國守北門。
丙寅十四首效韋蘇州·其一四
作者：黄庭堅
朝代：宋

少小尚狷介，與人常不款。
置身稍雍容，遇酒輒引滿。
自是鶴足長，難齊鳬脛短。
丙寅十四首效韋蘇州·其七
作者：黄庭堅
朝代：宋

我思五柳翁，解作一生事。
得錢送酒家，便靜尋山寺。
念我還如此，翁應會人意。
丙寅十四首效韋蘇州·其三
作者：黄庭堅
朝代：宋

漸嘉樓外花，嘉賞亭邊柳。
作者歸山丘，今春爲誰有。
千秋萬歲後，還復來游否。
丙寅十四首效韋蘇州·其九
作者：黄庭堅
朝代：宋

謝甥有逸興，李髯非不嘉。
苦思夢春草，醉狂眠酒家。
斯遊無俗物，傲睨至昏鴉。
丙寅十四首效韋蘇州·其二
作者：黄庭堅
朝代：宋

不知鞍馬倦，想見洲渚春。
清晝鎖芳園，誰家停畫輪。
高柳極有思，向風招遊人。
丙寅十四首效韋蘇州·其五
作者：黄庭堅
朝代：宋

三公未白髮，十輩乘朱輪。
只取人看好，何益百年身。
但願長今日，清樽對故人。
丙寅十四首效韋蘇州·其八
作者：黄庭堅
朝代：宋

庭空日色靜，樓迥鐘聲遲。
褐叟已爭席，馴鴉更不疑。
同來復同去，竟別我爲誰。
丙寅十四首效韋蘇州·其六
作者：黄庭堅
朝代：宋

江梅香冷淡，開徧未全疏。
已有耐寒蜨，雙飛上花鬚。
今夜嚴城角，肯留花在無。
丙寅十四首效韋蘇州·其四
作者：黄庭堅
朝代：宋

城南有佳園，風物迎馬首。
但賞主人竹，不飲主人酒。
紅日媚紫苔，輕風泛春柳。
丙申泊東流縣
作者：黄庭堅
朝代：宋

前日發大雷，真成料虎頭。
今日伐鼓出，棹歌傲陽侯。
滄江百折來，及此始東流。
東流會賓客，建德椎羊牛。
野語尚信然，小市黄蘆洲。
惟有采薪翁，經營往來舟。
櫧櫪盡斤斧，山童煙雨愁。
丙辰仍宿清泉寺
作者：黄庭堅
朝代：宋

山農居負山，呼集來苦遲。
既來授政役，謠諑謂余欺。
按省其家貲，可忍鞭抶之。
恩言諭公家，疑阻久乃隨。
滕口終自愧，吾敢乏王師。
官寧憚淹留，職在拊惸嫠。
所將部曲多，溷汝父老爲。
西山失半壁，且復下囊輜。
啼鴉散篇帙，休吏稅巾衣。
石泉鼓坎坎，竹風吹參差。
書冷行熠燿，壁蟲催杼機。
昏釭夜未央，高枕夢登巘。
中秋
作者：黄庭堅
朝代：宋

灝氣才中兔魄圓，衆躔韜彩獨娟娟。
魏宮烏繞空枝上，漢苑桐凋露井前。
金液萬重涵渤海，玉沙千里對江邊。
遙知此夕多情思，三級蕭臺枕碧漣。
乙卯宿清泉寺
作者：黄庭堅
朝代：宋

稅輿陟高岡，却立倚天壁。
就輿亂清溪，轉石飛霹靂。
十步一沮洳，五步一枳棘。
上方未言返，豁見平土宅。
田家雞犬歸，佛廟檀欒碧。
蓮蕩落紅衣，泉泓數白石。
人如安巢鳥，稍就一枝息。
鐘魚各知時，吾亦自得力。
乙未移舟出口
作者：黄庭堅
朝代：宋

江湖吞天胸，蛟龍垂涎口。
養軀無千金，特爲親故厚。
本心非華軒，而與馬爭走。
聘婦緝落毛，教兒耨葱韭。
衣食端須幾，將老猶掣肘。
安能詭隨人，曲折作杞柳。
桓公甕盎癭，楚國不龜手。
生涯但如此，那問託婚友。
久陰快夜晴，天文若科斗。
村南鬼火寒，村北風虎吼。
野人驅雞豚，縛落堅纏守。
劉郎弓石八，猛氣厭馮婦。
一試金僕姑，歸飲軟臂酒。
九日對菊有懷粹老在河上四首·其一
作者：黄庭堅
朝代：宋

月邀棋約屢登臺，學省公廳只對街。
九日菊花孤痛飲，百端人事可安排。
九日對菊有懷粹老在河上四首·其三
作者：黄庭堅
朝代：宋

憶得舊時重九日，紫萸黄菊壓梳釵。
寒花有意催垂淚，喜鵲無端屢下階。
九日對菊有懷粹老在河上四首·其二
作者：黄庭堅
朝代：宋

黄花節晚猶可惜，青眼故人殊未來。
金蘂飛觴無計共，香鈿滿地始應回。
九日對菊有懷粹老在河上四首·其四
作者：黄庭堅
朝代：宋

碧窗閑殺春風手，古柳堤鶑幾日回。
縱有黄花堪對酒，應無紅袖與傳杯。
乞姚花二首·其一
作者：黄庭堅
朝代：宋

正是風光嬾困時，姚黄開晚落應遲。
欲雕好句乞春色，日歷如山不到詩。
乞姚花二首·其二
作者：黄庭堅
朝代：宋

青春日月鳥飛過，汗簡文書山疊重。
乞取好花天上看，宮衣黄带御爐烘。
乞笋於廖宣叔頌
作者：黄庭堅
朝代：宋

龍蛻骨，掉蒼尾。
餘戢戢，漫蛇虺。
棄雨中，心爛死。
携長鑱，戴篢子。
可盡髠，馘左耳。
乞貓
作者：黄庭堅
朝代：宋

秋來鼠輩欺貓死，窺甕翻盤攪夜眠。
聞道貍奴將數子，買魚穿柳聘銜蟬。
乞鍾乳于曾公衮
作者：黄庭堅
朝代：宋

寄語曾公子，金丹幾時熟。
願持鍾乳粉，實此罄懸腹。
遙憐蟹眼湯，已化鵝管玉。
刀圭勿妄傳，此物非碌碌。
了了菴頌
作者：黄庭堅
朝代：宋

方廣菴名了了，了了更著菴遮。
又要涪翁作頌，且圖錦上添花。
若問只今了未，更須侍者煎茶。
予去歲在長沙數與處度元實相從把酒自過嶺來不復有此樂感歎之餘戲成一絕
作者：黄庭堅
朝代：宋

玄霜搗盡音塵絕，去作湖南萬里春。
想見山川佳絕地，落花飛絮轉愁人。
予既不得葉遂過洛濱醉遊累日
作者：黄庭堅
朝代：宋

癭民見我亦悠悠，癭木累累滿道周。
飛舄已隨王令化，真龍甯爲葉公留。
未能洗耳箕山去，且復吹笙洛浦遊。
舍故趨新歸有分，令人何處欲藏舟。
二十八宿歌贈別无咎
作者：黄庭堅
朝代：宋

虎剝文章犀解角，食未下亢奇禍作。
藥材根氐罹斸掘，蜜蟲奪房抱饑渴。
有心無心材慧死，人言不如龜曳尾。
衛平哆口無南箕，斗柄指日江使噫。
狐腋牛衣同一燠，高丘無女甘獨宿。
虛名挽人受實禍，累棋既危安處我。
室中凝塵散髮坐，四壁矗矗見天下。
奎蹄曲隈取脂澤，婁豬艾豭彼何擇。
傾腸倒胃得相知，貫日食昴終不疑。
古來畢命黄金臺，佩君一言等觜觿。
月沒參橫惜相違，秋風金井梧桐落。
故人過半在鬼錄，柳枝贈君當馬策。
歲晏星回觀盛德，張弓射雉武且力。
白鷗之翼沒江波，抽絃去軫君謂何。
二月丁卯喜雨吳體爲北門留守文潞公作
作者：黄庭堅
朝代：宋

乘輿齋祭甘泉宮，遣使駿奔河岳中。
誰與至尊分旰食，北門卧鎮司徒公。
微風不動天如醉，潤物無聲春有功。
三十餘年霖雨手，淹留河外作時豐。
二月二日曉夢會于廬陵西齋作寄陳適用
作者：黄庭堅
朝代：宋

燕寢著爐香，愔愔閒窗闥。
夢到郡城東，笑談西齋月。
行樂未渠央，苦遭晴鳩聒。
江郡梅李白，士女嬉城闕。
聞道潘河陽，滿城花秀發。
頗留載酒車，共醉生塵襪。
想見舞餘姿，風枝斜蠆髮。
鄙夫不舉酒，春事亦可悅。
雨足肥菌芝，沙暄饒筍蕨。
海牛壓風簾，野飯薰僧鉢。
飽食愧公家，曾無助毫末。
勸鹽推新令，王欲惸獨活。
此邦淡食傖，儉陋深次骨。
公囷積丘山，賈豎但圭撮。
縣官恩乳哺，下吏用鞭撻。
正恐利一源，未塞兔三窟。
寄聲賢令尹，何道補黥刖。
從來無研桑，顧影愧簪笏。
何顔課殿上，解綬行采葛。
五祖演禪師真贊
作者：黄庭堅
朝代：宋

問道白雲端，蹋著自家底。
無心萬事禪，一月千江水。
路逢摩登伽，石上漫澆水。
赤土畫簸箕，也有第一義。
誰言川藞䕢，具相三十二。
五老亭
作者：黄庭堅
朝代：宋

白髮蒼髯五老人，德雖不孤世無鄰。
松風忘味同戴舜，梅雨蒙頭非避秦。
築亭風流二千石，此老入謁官不嗔。
一樽相對是賓友，學得養生通治民。
今歲官茶極妙而難爲賞音者戲作兩詩用前韵·其一
作者：黄庭堅
朝代：宋

雞蘇狗蝨難同味，懷取君恩歸去來。
青箬湖邊尋顧陸，白蓮社裏覓宗雷。
今歲官茶極妙而難爲賞音者戲作兩詩用前韵·其二
作者：黄庭堅
朝代：宋

乳花翻椀正眉開，時苦渴羌衝熱來。
知味者誰心已許，維摩雖默語如雷。
代二螯解嘲
作者：黄庭堅
朝代：宋

仙儒昔日卷龜殻，蛤蜊自可洗愁顔。
不比二螯風味好，那堪把酒對西山。
代書
作者：黄庭堅
朝代：宋

阿熊去我時，秋暑削甘瓜。
離別日月除，蓮房倒箭靫。
得書報平安，肥字如栖鴉。
汝才躍鑪金，自必爲鏌鋣。
窮年抱新書，挽條咀春葩。
弄筆不能休，屈宋欲作衙。
屈指推日星，許身上雲霞。
安知九天關，虎豹守夜叉。
祝田操豚蹄，持狹所欲奢。
文章六經來，汗漫十牛車。
譬如觀滄海，細大極龍蝦。
古人以聖學，未肯廢百家。
舊山木十圍，齋堂綠陰遮。
紅稻香盂飯，黄雞厭食鮭。
摩挲垂腴腹，頗復讀書耶。
念汝齒壯矣，無婦助烹茶。
父兄亦憐汝，須兒牧犬豭。
且伐千章木，贈行當馬檛。
贏糧果後時，定隨八月槎。
覺民在林中，丁丁聞兔罝。
奉身甚和友，幹父辦咄嗟。
臺源吟松籟，先生岸巾紗。
留客醉風月，盤筯供柔嘉。
仍工朱絲絃，洗心拂奇邪。
孤臣發楚調，傾國怨胡笳。
把筆學周鼓，字形錐畫沙。
詩書乃宿好，不爲蓬生麻。
元明祖師禪，妙手發琵琶。
已無富貴心，鼓吹一池蛙。
天民服農圃，頗復秋斂賒。
下田督未耘，入嶺按新畬。
悉力輸王賦，至今困生涯。
知命叔山徒，爐香嚴佛花。
惟思苾芻園，脫冠著袈裟。
起家望兩季，佩金蹋朝鞾。
嘉魚在南國，宗廟薦鱨鯊。
我爲萬夫長，朝論不齒牙。
刺頭簿領中，蚤虱廢搔爬。
世累已纏縛，官箴易疵瑕。
何時煙雨裏，驅羊入金華。
遣奴迫王事，不暇學驚蛇。
代書寄翠巖新禪師
作者：黄庭堅
朝代：宋

山谷青石牛，自負萬鈞重。
八風吹得行，處處是日用。
又將十六口，去作宜州夢。
苦憶新老人，是我法梁棟。
信手斫方圓，規矩一一中。
遙思靈源叟，分坐法席共。
聊持楚狂句，往作天女供。
嶺上早梅春，參軍慙獨弄。
以十扇送徐天隠
作者：黄庭堅
朝代：宋

人貧鵝雁聒鄰牆，公貧琢詩聲繞梁。
坐客有氈吾不愛，暑榻無扇公自凉。
黨錮諸生尊孺子，建安七人先偉長。
遣奴送箑非爲好，恐有佳客或升堂。
以古銅壺送王觀復
作者：黄庭堅
朝代：宋

隨俗易汩沒，從公常糾紛。
我觀王隆化，入蕕不改薰。
未見蛇起陸，已看豹成文。
愛君古人風，古壺投贈君。
酌酒時在傍，可用弭楚氛。
問君何以報，直諒與多聞。
以右軍書數種贈邱十四
作者：黄庭堅
朝代：宋

邱郎氣如春景晴，風暄百果草木生。
眼如霜鶻齒玉冰，擁書環坐愛窗明。
松花泛硯摹真行，字身藏穎秀勁清，問誰學之果蘭亭。
我昔頗復喜墨卿，銀鈎蠆尾爛箱籝，贈君鋪案黏曲屏。
小字莫作癡凍蠅，樂毅論勝遺教經。
大字無過瘞鶴銘，官奴作草欺伯英。
隨人作計終後人，自成一家始逼真。
卿家小女名阿潛，眉目似翁有精神。
試留此書他日學，往往不減衛夫人。
以同心之言其臭如蘭爲韵寄李子先·其一
作者：黄庭堅
朝代：宋

往日三語掾，解道將無同。
我觀李校書，超邁有古風。
談道屢入微，閉門長蒿蓬。
誰能賞遠韵，太守似安豐。
以同心之言其臭如蘭爲韵寄李子先·其七
作者：黄庭堅
朝代：宋

客從濟南來，遺我故人書。
墨淡字疏行，故人情有餘。
上言猶健否，次問意何如。
只今意何有，思食故溪魚。
以同心之言其臭如蘭爲韵寄李子先·其三
作者：黄庭堅
朝代：宋

俗士得失重，舍龜觀朵頤。
六經成市道，駔儈以爲師。
吾學淡如水，載行欲安之。
惟有無心子，白雲相與期。
以同心之言其臭如蘭爲韵寄李子先·其二
作者：黄庭堅
朝代：宋

流水鳴無意，白雲出無心。
水得平淡處，渺渺不厭深。
雲行不能雨，還歸碧山岑。
斯人似雲水，廊廟等山林。
以同心之言其臭如蘭爲韵寄李子先·其五
作者：黄庭堅
朝代：宋

携手力不足，七年坐乖離。
愁思不能眠，起視夜何其。
殘月掛破鏡，寒星滿天垂。
明明故人心，維斗終不移。
以同心之言其臭如蘭爲韵寄李子先·其八
作者：黄庭堅
朝代：宋

吾子有嘉德，譬如含薰蘭。
清風不來過，歲晚蒿艾間。
古來百夫雄，白首在澗槃。
非關自取重，直爲知人難。
以同心之言其臭如蘭爲韵寄李子先·其六
作者：黄庭堅
朝代：宋

窮閻蒿蔓羶，富屋酒肉臭。
酒肉令人肥，蒿蔓令人瘦。
欲從鐘鼎食，復恐憂患構。
秦時千戶侯，寂寞種瓜後。
以同心之言其臭如蘭爲韵寄李子先·其四
作者：黄庭堅
朝代：宋

摧藏褫冠冕，寂寞歸丘園。
一瓢俱好學，伯仲吹篪塤。
正以此易彼，高車擇朱門。
得失固有在，難爲欲人言。
以團茶洮州綠石硯贈无咎文潛
作者：黄庭堅
朝代：宋

晁子智囊可以括四海，張子筆端可以回萬牛。
自我得二士，意氣傾九州。
道山延閣委竹帛，清都太微望冕旒。
貝宮胎寒弄明月，天網下罩一日收。
此地要須無不有，紫皇訪問富春秋。
晁无咎，贈君越侯所貢蒼玉璧，可烹玉塵試春色。
澆君胸中過秦論，斟酌古今來活國。
張文潛，贈君洮州綠石含風漪，能淬筆鋒利如錐。
請書元祐開皇極，第入思齊訪落詩。
以天壇靈壽杖送莘老
作者：黄庭堅
朝代：宋

王屋千霜老紫藤，扶公休沐對親朋。
異時駟馬安車去，拄到天壇願力能。
以小團龍及半挺贈无咎并詩用前韵爲戲
作者：黄庭堅
朝代：宋

我持玄圭與蒼璧，以暗投人渠不識。
城南窮巷有佳人，不索賓郎常晏食。
赤銅茗椀雨斑斑，銀粟翻光解破顔。
上有龍文下棋局，探囊贈君諾已宿。
此物已是元豐春，先皇聖功調玉燭。
晁子胸中開典禮，平生自期莘與渭。
故用澆君磊隗胸，莫令鬢毛雪相似。
曲几團蒲聽煮湯，煎成車聲繞羊腸。
雞蘇胡麻留渴羌，不應亂我官焙香。
肥如瓠壺鼻雷吼，幸君飲此勿飲酒。
以峽州酒遺益修復繼前韵
作者：黄庭堅
朝代：宋

令節不把酒，新詩徒拜嘉。
頗憶宋玉賦，登高氣成霞。
渚宮但衰柳，朝雲爲誰誇。
吾宗懷古恨，流涎過麴車。
一壺澆往事，聊送解愁嗟。
以梅餽晁深道戲贈二首·其一
作者：黄庭堅
朝代：宋

带葉連枝摘未殘，依依茶塢竹籬間。
相如病渴應須此，莫與文君蹙遠山。
以梅餽晁深道戲贈二首·其二
作者：黄庭堅
朝代：宋

渴夢吞江起解顔，詩成有味齒牙間。
前身鄴下劉公幹，今日江南庾子山。
以椰子小冠送子予
作者：黄庭堅
朝代：宋

漿成乳酒醺人醉，肉截鵝肪上客盤。
有核如匏可彫琢，道裝宜作玉人冠。
以椰子茶瓶寄德孺二首·其一
作者：黄庭堅
朝代：宋

碩果霣林梢，可以代懸匏。
携持二十年，煮茗當酒肴。
我今禦魑魅，學打衲僧包。
聊持堅重器，遺我金石交。
以椰子茶瓶寄德孺二首·其二
作者：黄庭堅
朝代：宋

炎丘椰木實，入用隨茗椀。
譬如楛矢砮，但貴從來遠。
往時萬里物，今在籬落間。
知公一拂拭，想我瘴霧顔。
以潞公所惠揀芽送公擇次舊韵
作者：黄庭堅
朝代：宋

慶雲十六升龍樣，國老元年密賜來。
披拂龍紋射牛斗，外家英鑒似張雷。
以皮鞋底贈石推官三首·其一
作者：黄庭堅
朝代：宋

道人不凋琢，萬鏡自明己。
願公勤此履，深徹法源底。
以皮鞋底贈石推官三首·其三
作者：黄庭堅
朝代：宋

鼻孔隨人走，日中忽見斗。
踏定太衝脈，壁上挂着口。
以皮鞋底贈石推官三首·其二
作者：黄庭堅
朝代：宋

毗盧足趺光，照耀世界海。
旋嵐黑風起，到岸得自在。
以虎臂杖送李任道二首·其一
作者：黄庭堅
朝代：宋

走送書堂倚絳紗，瘦藤七尺走驚蛇。
晴沙每要交頭拄，尋徧漁翁野老家。
以虎臂杖送李任道二首·其二
作者：黄庭堅
朝代：宋

未衰筋力先扶杖，能救衰年十二三。
八百老彭嗟杖晚，可憐矍鑠馬征南。
以酒渴愛江清作五小詩寄廖明略學士兼簡初和父主簿·其一
作者：黄庭堅
朝代：宋

將發沔鄂間，盡醉竹林酒。
二三石友輩，未肯棄老朽。
借問坐客誰，盧溪紫髯叟。
此翁今惜醉，舊不論升斗。
以酒渴愛江清作五小詩寄廖明略學士兼簡初和父主簿·其三
作者：黄庭堅
朝代：宋

廖侯勸我酒，此亦雅所愛。
中年剛制之，常懼作災怪。
連臺盤拗倒，故人不相貸。
誰能知許事，痛飲且一快。
以酒渴愛江清作五小詩寄廖明略學士兼簡初和父主簿·其二
作者：黄庭堅
朝代：宋

平生思故人，江漢不解渴。
誰言放逐地，燒燭飲至跋。
憂予先狗馬，勸以愛膚髮。
有罪當竄流，但懼不得活。
以酒渴愛江清作五小詩寄廖明略學士兼簡初和父主簿·其五
作者：黄庭堅
朝代：宋

斯人絕少可，白眼視公卿。
每與俗物逢，三沐取潔清。
我亦漫浪者，君何許同盟。
試問盧溪叟，猶得多可名。
以酒渴愛江清作五小詩寄廖明略學士兼簡初和父主簿·其四
作者：黄庭堅
朝代：宋

竹林文章伯，國士無與雙。
比來少制作，非以弱故降。
景陽機中錦，猶衣被丘江。
時時能度曲，秀句入新腔。
以金沙酴醾送公壽
作者：黄庭堅
朝代：宋

天遣酴醾玉作花，紫綿揉色染金沙。
憑君著意樽前看，便與春工立等差。
以雙井茶送孔常父
作者：黄庭堅
朝代：宋

校經同省並門居，無日不聞公讀書。
故持茗椀澆舌本，要聽六經如貫珠。
心知韵勝舌知腴，何似寶雲與真如。
湯餠作魔應午寢，慰公渴夢吞江湖。
以香燭團茶琉璃獻花碗供布袋和尚頌·其一
作者：黄庭堅
朝代：宋

一鉢千家飯，孤身萬里浮。
知音若相問，不住涅槃州。
以香燭團茶琉璃獻花碗供布袋和尚頌·其二
作者：黄庭堅
朝代：宋

彌勒真彌勒，分身千百億。
若問下生時，不打這鼓笛。
伏仙巖頌
作者：黄庭堅
朝代：宋

生死浪中涅槃宅，與人同黑非同白。
誰令避世作聾盲，獨來寒巖伏石壁。
休堂頌
作者：黄庭堅
朝代：宋

頭上安頭，如何得休。
殺佛殺祖，方得按堵。
北鬰單越，西瞿耶尼。
事同一家，喫飯著衣。
向上一路，千聖眨眼。
韓信打關，張良燒棧。
伯時彭蠡春牧圖
作者：黄庭堅
朝代：宋

岳陽樓上春已歸，湖中鴻雁拍波飛。
布帆天闊隨鳥道，石林風晚吹人衣。
春水初生及馬腹，浮灘欲上西山麓。
遙看絕嶺秀雲松，上有垂蘿暗谿谷。
沙眠草嚙性不驕，側身注目鳴相招。
林間瞥過星爍爍，原上獨立風蕭蕭。
君不見中原真種胡塵沒，南行市骨何倉卒。
秪收力健載征夫，肯向時危辨奇骨。
即令貢馬西北來，東西坊監屯雲開。
紛然駑驥同一秣，爾可不憂四蹄脫。
伯氏到濟南寄詩頗言太守居有湖山之勝同韵和
作者：黄庭堅
朝代：宋

西來黄犬傳佳句，知是陸機思陸雲。
歷下樓臺追把酒，舅家賓客厭論文。
山椒欲雨好雲氣，湖面逆風生水紋。
想得爭棋飛鳥上，行人不見只聽聞。
伯父祖善耆老好學於所居紫陽溪後小馬鞍山爲放隠齋遠寄詩句意欲庭堅和之幸師友同賦率爾上呈
作者：黄庭堅
朝代：宋

樵入千巖靜，松含萬籟寒。
兒童給行李，藜蓧對衣冠。
小檻聊防虎，時來即解鞍。
阿翁吹笛罷，懷昔淚相看。
何主簿蕭齋郎贈詩思家戲和答之
作者：黄庭堅
朝代：宋

善吟閨怨斷人腸，二妙風流不可當。
傅粉未歸啼玉筯，吹笙無伴澀銀篁。
睡添鄉夢客床冷，瘦盡腰圍衣带長。
天性少情詩亦少，羨他蕭史與何郎。
何氏悅亭詠柏
作者：黄庭堅
朝代：宋

澗底長松風雨寒，岡頭老柏顔色悅。
天生草木臭味同，同盛同衰見冰雪。
君莫愛清江百尺船，刀鋸來謀歲寒節。
千林無葉草根黄，蒼髯龍吟送日月。
何蕭二族
作者：黄庭堅
朝代：宋

西漢功名相國多，南朝人物數諸何。
向來富貴喧天地，亦有文章在澗阿。
何造誠作浩然堂陳義甚高然頗喜度世飛昇之說築屋飯方士願乘六氣遊天地間故作浩然詞二章贈之·其一
作者：黄庭堅
朝代：宋

公欲輕身上紫霞，瓊爢玉饌厭豪奢。
百年世路同朝菌，九鑰天關守夜叉。
霜檜左紐空白鹿，金爐同契漫丹砂。
要令心地閒如水，萬物浮沈共我家。
何造誠作浩然堂陳義甚高然頗喜度世飛昇之說築屋飯方士願乘六氣遊天地間故作浩然詞二章贈之·其二
作者：黄庭堅
朝代：宋

萬物浮沈共我家，清明心水徧河沙。
無鉤狂象聽人語，露地白牛看月斜。
小雨呼兒蓺桃李，疏簾幃客轉琵琶。
塵塵三昧開門戶，不用丹田養素霞。
余成詩
作者：黄庭堅
朝代：宋

丹籍生涯無列鼎，白頭忠信可專城。
自非車騎將軍勢，愧使王尼常作兵。
侯元功問講學之意
作者：黄庭堅
朝代：宋

金聲而玉振，從本用聖學。
石師所未講，赤子有先覺。
絲直則爲絃，可射可以樂。
竹笋不成蘆，白珪元抱璞。
匏瓜不能匏，其裔猶爲瓟。
土俗頗暖姝，西笑長安樂。
革無五聲材，終然應宮角。
木人得郢工，鼻端乃可斲。
侯尉之吉水覆按未歸三日泥雨戲成寄之
作者：黄庭堅
朝代：宋

嘆息侯嬴老，尉曹鞍馬疲。
山花迷部曲，江雨壓旌旗。
越鳥勸沽酒，竹雞憂蹋泥。
不知何處醉，遙寄解酲詩。
侯尉家聽琵琶
作者：黄庭堅
朝代：宋

舫齋蒼竹雨聲中，一曲琵琶酒一鍾。
恰似潯陽江上聽，只無明月與丹楓。
便糶王丞送碧香酒用子瞻韵戲贈鄭彥能
作者：黄庭堅
朝代：宋

食貧好酒嘗自嘲，日給上尊無骨相。
大農部丞送新酒，碧香竊比主家釀。
應憐坐客竟無氈，更遭官長頗譏謗。
銀杯同色試一傾，排遣春寒出帷帳。
浮蛆翁翁杯底滑，坐想康成論泛盎。
重門著關不爲君，但備惡客來仇餉。
信中遠來相訪且致今歲新茗又枉任道寄佳篇復次韵呈信中兼簡任道
作者：黄庭堅
朝代：宋

安坐一柱觀，立遣十年勞。
玄圭于我厚，千里來江臯。
松風轉蟹眼，乳花明兔毛。
何如浮大白，一舉醉陶陶。
倉後酒正廳昔唐林夫謫官所作十一月己卯余納秋租隔牆芙蓉盛開
作者：黄庭堅
朝代：宋

攀檻朱雲頭未白，不知流落向何州。
空餘前日學書地，小閣紅蕖取意秋。
借景亭
作者：黄庭堅
朝代：宋

青神縣中得兩張，愛民財力惟恐傷。
二公身安民乃樂，勸葺城頭五月凉。
竹鋪不涴吳綾襪，東西開軒蔭清樾。
當官借景不傷民，恰似鑿池取明月。
催公靜碾茶
作者：黄庭堅
朝代：宋

雪裏過門多惡客，春陰只惱有情人。
睡魔正仰茶料理，急遣溪童碾玉塵。
傷歌行四首·其一
作者：黄庭堅
朝代：宋

草木摇落天沉陰，蟋蟀爲我商聲吟。
高明從來畏鬼瞰，貧賤不能全孝心。
蚤知義利有輕重，積羽何翅一鉤金。
莫悲歸妹無錦繡，但願教兒和瑟琴。
傷歌行四首·其三
作者：黄庭堅
朝代：宋

諸妹欲歸囊褚單，值我薄宦多艱難。
爲吏受賕恐得罪，啜菽飲水終無懽。
永懷遂休一夜夢，誰與少緩百憂端。
古人擇婿求過寡，取婦豈爲謀饑寒。
傷歌行四首·其二
作者：黄庭堅
朝代：宋

孟氏至誠通竹笋，姜詩純孝感淵魚。
古人常欲養志意，君子不唯全髮膚。
有妹言歸奉箕帚，仰誰出力助葭莩。
等閒親鬢貧中白，自悔從來色養疏。
傷歌行四首·其四
作者：黄庭堅
朝代：宋

伯夷不食周武粟，程嬰可託趙氏孤。
死者復生欲無愧，受遺歸妹況在予。
經營百事失本意，跬步尋常畏簡書。
人閒若有不稅地，判盡筋力終年鋤。
僧景宗相訪寄法王航禪師
作者：黄庭堅
朝代：宋

抱牘稍退鳬鶩行，倦禪時作橐駝坐。
忽憶頭陀雲外人，閉門作夏與僧過。
一絲不掛魚脫淵，萬古同歸蟻旋磨。
山中雨熟瓜芋田，喚取小僧休乞錢。
元師自榮州來追送余于瀘之江安綿水驛因復用舊所賦此君軒詩韵贈之并簡元師法弟周彥公
作者：黄庭堅
朝代：宋

歲行辛巳建中年，諸公起廢自林泉。
王師側聞陛下聖，抱琴欲奏南風絃。
孤臣蒙恩已三命，望堯如日開金鏡。
但憂衰疾不敢前，眼前黑花耳聞磬。
豈如道人山繞門，開軒友此歲寒君。
能來作詩賞勁節，家有曉事揚子雲。
籜龍森森新間舊，父翁老蒼孫子秀。
但知戰勝得道肥，莫問無肉令人瘦。
是師胸中抱明月，醉翁不死起自說。
竹影生凉到屋椽，此聲可聽不可傳。
元翁坐中見次元寄到和孔四飲王夔玉家長韵因次韵率元翁同作寄湓城
作者：黄庭堅
朝代：宋

雨罷山澤明，日長花柳困。
遊絲上天衢，觀物得無悶。
時從顧曲人，筍饌酌春醖。
季子未識面，想見眉目俊。
新詩如鳴絃，快讀開鄙吝。
銅官魯諸生，事道三無慍。
比來工五字，句法妙何遜。
枯棋覆吳圖，青簡玩秦燼。
葉暗黄鳥時，風號報花信。
遙仰吟思苦，江錦割向盡。
應煩王公子，又破黄封印。
元豐癸亥經行石潭寺見舊和栖蟾詩甚可笑因削柎滅藁別和一章
作者：黄庭堅
朝代：宋

千里追奔兩蝸角，百年得意大槐宮。
空餘祗夜數行墨，不見伽梨一臂風。
俗眼只如當日白，我顔非復向來紅。
浮生不作遊絲上，即在塵沙逐轉蓬。
光山道中
作者：黄庭堅
朝代：宋

客子空知行路難，中田耕者自高閑。
柳條鶑囀清陰裏，楸樹蟬嘶翠带間。
夢幻百年隨逝水，勞歌一曲對青山。
出門捧檄羞閑友，歸壽吾親得解顔。
入窮巷謁李材叟翹叟戲贈兼簡田子平三首·其一
作者：黄庭堅
朝代：宋

紫冠黄鈿網絲窠，蝶繞蜂圍奈晚何。
二叟家居如避世，開門自少俗人過。
入窮巷謁李材叟翹叟戲贈兼簡田子平三首·其三
作者：黄庭堅
朝代：宋

田郎杞菊荒三徑，文字時追二叟游。
萬卷藏書多未見，老夫端擬乞荆州。
入窮巷謁李材叟翹叟戲贈兼簡田子平三首·其二
作者：黄庭堅
朝代：宋

只可闋中安止止，誰能鐵裏鬭錚錚。
田多穀少無人會，譬似無田過一生。
全州雙松堂
作者：黄庭堅
朝代：宋

文殊堂下松，永日如鳴琴。
我登雙松堂，時步雙松陰。
中有寂莫人，安禪無古今。
八月十四日夜刀坑口對月奉寄王子難子聞適用
作者：黄庭堅
朝代：宋

去年對月廬陵郡，醉留歌舞蹋金沙。
今年今夕千峰下，新磨古鑒動菱花。
寒藤老木被光景，深山大澤皆龍蛇。
西風爲我奏萬籟，落葉起舞驚棲鴉。
遙憐城中二三友，風流慣醉玉釵斜。
今夕傳杯定何處，應無二十四琵琶。
八音歌贈晁堯民
作者：黄庭堅
朝代：宋

金生寒沙中，見別會有時。
石上千年柏，材高用苦遲。
絲亂猶可理，心亂不可治。
竹齋聞履聲，迺是故人來。
匏苦只多葉，水深難爲涉。
土牀不安席，象牀卧燁燁。
革與井同功，守道非關怯。
木直常先伐，樗櫟萬世葉。
八音歌贈晁堯民
作者：黄庭堅
朝代：宋

金荷酌美酒，夫子莫留殘。
石有補天材，虎豹守九關。
絲窠將柳花，入戶撲衣冠。
竹風摇永日，思與子盤桓。
匏瓜豈無匹，自古同心難。
革急而韋緩，只在揉化間。
木桃終報汝，藥石理予顔。
公擇用前韵嘲戲雙井
作者：黄庭堅
朝代：宋

萬仞峰前雙井塢，婆娑曾占早春來。
如今摸索蒼龍璧，沈井銅缾漫學雷。
公益嘗茶
作者：黄庭堅
朝代：宋

子雲窗下草玄經，寒雀爭喧戶晝扃。
好事應無携酒榼，相過聊欲煮茶缾。
六月十七日晝寢
作者：黄庭堅
朝代：宋

紅塵席帽烏韡裏，想見滄洲白鳥雙。
馬齕枯萁喧午枕，夢成風雨浪翻江。
六月閔雨
作者：黄庭堅
朝代：宋

湯帝咨嗟懲六事，漢庭災異劾三公。
聖朝罪己恩寬大，時雨愆期旱藴隆。
東海得無冤死婦，南陽疑有卧雲龍。
傳聞已減大官膳，肉食諸君合奏功。
六舅以詩來覓銅犀用長句持送舅氏學古之餘復味禪悅故篇末及之
作者：黄庭堅
朝代：宋

海牛壓紙寫銀鉤，阿雅守之索自收。
長防玩物敗兒性，得歸老成散百憂。
先生古心冶金鐵，堂堂一角誰能折。
兒言觳觫持贈誰，外家子雲乃翁師。
不著鼻繩袖兩手，古犀牛兒好看取。
再作答徐天隠
作者：黄庭堅
朝代：宋

建德真樂國，萬里渺中州。
除蕩俗氛盡，心如九天秋。
滿船載明月，乃可與同游。
平生期斯人，共挾風雅輈。
定知詩客來，夜虹貫斗牛。
執斧修月輪，鍊石補天陬。
破的千古下，乃可泣曹劉。
危柱鳴哀箏，知音初見求。
成功在漏刻，堯舜去共吺。
收此文章戲，往作活國謀。
開納傾萬方，皇極運九疇。
閉姦有要道，新舊隨才收。
再和元禮春懷十首·其一
作者：黄庭堅
朝代：宋

回腸無奈別愁煎，待得鸞膠續斷絃。
最憶錢塘風物苦，西湖月落採菱船。
再和元禮春懷十首·其一〇
作者：黄庭堅
朝代：宋

滯夢停愁亂性靈，安眠滅念閉幽扃。
體中忽覺有佳處，讀易一篇如酒醒。
再和元禮春懷十首·其七
作者：黄庭堅
朝代：宋

雨餘花色倍鮮明，最是春深多晚晴。
美酒壯人如敵國，千金一笑買傾城。
再和元禮春懷十首·其三
作者：黄庭堅
朝代：宋

行雲行雨迷三峽，歸鳳求凰振九苞。
月白花紅傾酒滿，不將春色等閑拋。
再和元禮春懷十首·其九
作者：黄庭堅
朝代：宋

雙盤錦带丁香結，窄袖春衫甘草黄。
舊贈恐能開寶匣，新年時候夢殘妝。
再和元禮春懷十首·其二
作者：黄庭堅
朝代：宋

吳中風物最嬌饒，百里春風酒旆摇。
往往貴人留騎從，少年叢裏貰金貂。
再和元禮春懷十首·其五
作者：黄庭堅
朝代：宋

抹裙彩鳳盤宮錦，插鬢真珠絡貝多。
酒惡花愁夢多魘，靈砂犀角費頻魔。
再和元禮春懷十首·其八
作者：黄庭堅
朝代：宋

風光琰琰動春華，回首煙波萬里賒。
山似翠屏西子國，溪如罨畫越王家。
再和元禮春懷十首·其六
作者：黄庭堅
朝代：宋

玉壺躭躭浸晴霞，庭有三春接續花。
準擬只無難白髮，金爐誰爲煮黄芽。
再和元禮春懷十首·其四
作者：黄庭堅
朝代：宋

紅紫欲疏啼百勞，洞宮春色醉蟠桃。
虛窗酒病扶頭起，强取金釵癢處搔。
再和公擇舅氏雜言
作者：黄庭堅
朝代：宋

外家有金玉，我躬之道術。
有衣食我家之德心，使我蟬蛻俗學之市，烏哺仁人之林。
養生事親汔師古，炊玉爨桂能至今。
歲暮三十裘，食口三百指。
寒不緝江南之落毛，饑不拾狙公之橡子。
平生荆雞化黄鵠，今日江鷗作樊雉。
人言無忌似牢之，挽入書林覷文字。
更蒙著鞭翰墨場，贈研水蒼珪玉方。
蓬門繫馬晚色浄，茅簷垂虹秋氣凉。
湔拂垢面生寒光，漢隸書呂規其陽。
呂翁之冶與天通，不但澄埿燒鉛黄。
初疑蠻溪水中骨，不見鸜鵒目突兀。
但見受墨無聲松花發，頗似龍尾琢紫煙。
不見羅縠紋粼粼，但見含墨不泄如寒淵。
往在海瀕時，晨夕親几杖。
恪居有官次，遣吏問無恙。
撫摩寶泓置道山，鬰鬰秀氣似舅眉宇間。
其重可以回進躁之首，其溫可以解橫逆之顔。
烏虖端是萬乘器，紅絲潭石之際知才難。
再和寄子瞻聞得湖州
作者：黄庭堅
朝代：宋

天下無相知，得一已當半。
桃僵李爲仆，芝焚蕙增歎。
佳人在江湖，照影自娛玩。
一朝入漢宮，掃除備冗散。
何如終流落，長作朝雲伴。
相思欲面論，坐起雞五旦。
身慚尸廩祿，有罪未見案。
公文雄萬夫，皦皦不自亂。
臧穀皆亡羊，要以道湔盥。
傳聲向東南，王事不可緩。
春波下數州，快若七札貫。
椎鼓張風帆，相見激衰懦。
空文不傳心，千古付煨炭。
安得垂天雲，飛就吳興館。
魚饜柳絮肥，筍煮溪沙暖。
解歌使君詞，樽前有三粲。
再和寄藍六
作者：黄庭堅
朝代：宋

南極一星淮上老，承家令子氣橫秋。
萬端只要稱心耳，五鼎何如委吏優。
海燕催歸人作社，江花欲動雨含愁。
追思二十年前會，棠棣飄零歎鄂不。
再和答張仲謀陳純益兄弟
作者：黄庭堅
朝代：宋

渡江羈宦襄江北，紅塵染盡春衫色。
春畬輟耕草苒苒，瘦妻病餘廢組織。
官倉得粟何常飽，清夜饑腸吟唧唧。
西風吹夢到故鄉，千里關山雲水白。
可憐奪却田園樂，何異萬金輸一擲。
亂轍曾無長者車，經年不造先生席。
張侯少年二陳俊，傾蓋能如舊相識。
凉秋夏日數來過，要與六經生羽翼。
貧家雖無樽酒懽，小徑曾鉏待三益。
劇談莫問井闌干，坐須山月吐半璧。
再和答爲之
作者：黄庭堅
朝代：宋

君勿嘲廣文，沍寒被絺葛。
君勿嘲廣文，窮年飯粢糲。
常恐俎豆予，與世充肴核。
凡木不願材，大折小枝洩。
櫟依曲轅社，聊用神其拙。
吾家本江南，一丘藏曲折。
瀕溪蔭蒼筤，萧洒可散髮。
既無使鬼錢，又無封侯骨。
薄祿庇閒曹，且免受逼卒。
爲此懶出門，徒弊懷中謁。
直齋賓客退，風物供落筆。
詩成著牀頭，不知今幾束。
君何向予勤，見詩歎埋沒。
嗣宗須酒澆，未信胸懷闊。
自狀一片心，碧潭浸寒月。
令德感來教，爲君賦車轄。
君思揚雄吒，何似張儀舌。
此意恐太狂，願爲引繩墨。
正使此道非，改過從今日。
報章望瓊琚，勿使音塵闕。
再和答爲之
作者：黄庭堅
朝代：宋

林君維閩英，數面成瓜葛。
鄰居接杖藜，過飯厭疏糲。
讀書飽工夫，論事極精核。
奮身君子場，勇若怒未洩。
窮年棲旅巢，由命非由拙。
王良驅八駿，方駕度九折。
學堂疏雨餘，石砌長苔髮。
弟子肥如瓠，先生瘦惟骨。
北門一都會，塵埃人卒卒。
高蓋如秋荷，勢利相奔謁。
惟君尚寂寞，來觀草玄筆。
斯文未易陳，正當高閣束。
金馬事陸沈，市門逐乾沒。
未須相賢愚，聊自嘲迂闊。
憶昨戲贈詩，羣辱報明月。
極知推挽意，我車君欲轄。
屠龍真强言，奔馬不及舌。
賜書盈五車，直舍方二墨。
意會便欣然，餘事過窗日。
尚恐素餐錢，諸生在城闕。
再次前韵·其一
作者：黄庭堅
朝代：宋

春工調物似鹽梅，一一根中生意回。
風日安排催歲換，丹青次第與花開。
再次前韵·其三
作者：黄庭堅
朝代：宋

酒有全功筆有神，可將心付白頭新。
春盤一任人爭席，莫道前銜是近臣。
再次前韵·其二
作者：黄庭堅
朝代：宋

久狎漁樵作往還，曉風宮殿夢催班。
鄰娃似與春爭道，酥滴花枝綵剪幡。
再次孔四韵寄懷元翁兄弟并致問毅甫
作者：黄庭堅
朝代：宋

書帙蠹魚乾，爐香眠鴨困。
佳人來無期，詩句且排悶。
遙知烏衣游，棋局具肴醖。
爭道嘲不恭，鏖兵勞得俊。
頗尋文獻盟，不落市井吝。
四月明朱夏，南風解人慍。
風前懷二陸，家法窺抗遜。
身有三尺桐，爨下得餘燼。
端可張洞庭，寥闊世未信。
爲我謝孔君，舉酒取快盡。
世故安足存，青天飛鳥印。
再次韵
作者：黄庭堅
朝代：宋

窮奇投有北，鴻鵠止丘隅。
我已魑魅禦，君方燕雀俱。
道應無蒂芥，學要盡工夫。
莫斬猿狙杙，明堂待棟桴。
再次韵·其一
作者：黄庭堅
朝代：宋

短舞朱裙愜醉看，惜公官守隔江干。
遙憐得句無人賞，走馬城東覓道安。
再次韵·其二
作者：黄庭堅
朝代：宋

詩家二杜見仍雲，佳句風流照映人。
青眼向來同醉醒，白頭相望不緇磷。
再次韵兼簡履中南玉三首·其一
作者：黄庭堅
朝代：宋

李侯詩律嚴且清，諸生賡載筆縱橫。
句中稍覺道戰勝，胸次不使俗塵生。
山繞樓臺鐘鼓晚，江觸石磯碪杵鳴。
鎖江主人能致酒，願渠久住莫終更。
再次韵兼簡履中南玉三首·其三
作者：黄庭堅
朝代：宋

鎖江亭上一樽酒，山自白雲江自橫。
李侯短褐有長處，不與俗物同條生。
經術貂蟬續狗尾，文章瓦釜作雷鳴。
古來寒士但守節，夜夜抱關聽五更。
再次韵兼簡履中南玉三首·其二
作者：黄庭堅
朝代：宋

江津道人心源清，不繫虛舟盡日橫。
道機禪觀轉萬物，文采風流被諸生。
與世浮沈惟酒可，隨人憂樂以詩鳴。
江頭一醉豈易得，事如浮雲多變更。
再次韵呈廖明略
作者：黄庭堅
朝代：宋

吾觀三江五湖口，湯湯誰能議升斗。
物誠有之士則然，晚得廖子喜往還。
學如雲夢吞八九，文如壯士開黄間。
十年呻吟江湖上，青楓白鷗付心賞。
未減北郭漢先生，五府交書不到城。
相者舉肥驥空老，山中無人桂自榮。
君既不能如鍾世美，匭函上書動天子。
且向華陰郡下作參軍，要令公怒令公喜。
君不見晁家樂府可管絃，惜無傾城爲一彈。
從軍補掾百僚底，九關虎豹何由攀。
男兒身健事未定，且莫著書藏名山。
再次韵呈明略并寄无咎
作者：黄庭堅
朝代：宋

夏雲凉生土囊口，周鼎湯盤見科斗。
清風古氣滿眼前，乃是戶曹報章還。
只今書生無此語，已在貞元元和間。
一夫鄂鄂獨無望，千夫唯唯皆論賞。
野人泣血漫相明，和氏之璧無連城。
參軍拄笏看雲氣，此中安知枯與榮。
我夢浮天波萬里，扁舟去作鴟夷子。
兩士風流對酒樽，四無人聲鳥語喜。
夢回擾擾仍世間，心如傷弓怯虛彈。
不堪市井逐乾沒，且願朋舊相追攀。
寄聲小掾篤行李，落日東面空雲山。
再次韵和吉老
作者：黄庭堅
朝代：宋

今日僕姑晴自語，愁陰前日雪鋪牀。
三冬一雨禾頭濕，百斛幾痕牛領瘡。
民欲與翁歸作臘，公方無事可開場。
相勤凍坐真成惡，愧我偷閒飽太倉。
再次韵四首·其一
作者：黄庭堅
朝代：宋

隆儒殿閣對橫經，咫尺清都雨露零。
見說文星環北極，人間無路仰天庭。
再次韵四首·其三
作者：黄庭堅
朝代：宋

萬國歸心天不言，諸儒爭席異臨軒。
聖功典學形歌頌，更覺曹劉不足吞。
再次韵四首·其二
作者：黄庭堅
朝代：宋

風櫺倒影日光寒，堯日當中露正乾。
殿上給扶鳴漢履，螭頭簪筆見秦冠。
再次韵四首·其四
作者：黄庭堅
朝代：宋

延和西路古槐陰，不隔朝宗夙夜心。
公有胸中五色線，平生補衮用功深。
再次韵奉答子由
作者：黄庭堅
朝代：宋

蠆尾銀鈎寫珠玉，剡藤蜀繭照松烟。
似逢海若談秋水，始覺醯雞守甕天。
何日清揚能覿面，只今黄落又凋年。
萬錢買酒從公醉，一鉢行歌聽我顛。
再次韵寄子由
作者：黄庭堅
朝代：宋

想見蘇耽携手僊，青山桑柘冒寒烟。
騏驎墮地思千里，虎豹憎人上九天。
風雨極知雞自曉，雪霜寧與菌爭年。
何時確論傾樽酒，醫得儒生自聖顛。
再次韵戲贈道夫
作者：黄庭堅
朝代：宋

名教自樂地，思君相與娛。
囊錐見末疾，櫝玉待時沽。
雨歇鳴鳩樹，薰銷睡鴨爐。
不來應夢起，子學□啼歈。
再次韵答吉老二首·其一
作者：黄庭堅
朝代：宋

水宿風餐甚勞苦，勉旃吾子富春秋。
我愧疲民欲歸去，麥田春雨把鋤頭。
再次韵答吉老二首·其二
作者：黄庭堅
朝代：宋

賢勞王事一歸休，霜落園林失九秋。
想得君家烏鵲喜，蛛絲縈繞玉搔頭。
再用前韵詠子舟所作竹
作者：黄庭堅
朝代：宋

森萷一山竹，壯士十三輩。
自干雲天去，草芥肯下逮。
虛心聽造物，顛沛風雲會。
榮枯偶同時，終不相棄背。
誰云湖州沒，筆力今尚在。
阿筌雖墨妙，好以桃李配。
國工裁主意，冷淡恐不愛。
子舟落心畫，榮觀不在外。
耆年道機熟，增勝當倍倍。
祖述今百家，小紙弄姿態。
雖云出湖州，卷置懶開對。
非公筆如椽，孰能爲之大。
再用前韵贈子勉四首·其一
作者：黄庭堅
朝代：宋

胸中有度擇人，事上無心活身。
只麽情親魚鳥，儻然圖畫麒麟。
再用前韵贈子勉四首·其三
作者：黄庭堅
朝代：宋

句法俊逸清新，詞源廣大精神。
建安才六七子，開元數兩三人。
再用前韵贈子勉四首·其二
作者：黄庭堅
朝代：宋

行要爭光日月，詩須皆可絃歌。
著鞭莫落人後，百年風轉蓬科。
再用前韵贈子勉四首·其四
作者：黄庭堅
朝代：宋

醉鄉閒處日月，鳥語花中管絃。
有興勤來把酒，與君端欲忘年。
再用舊韵寄孔毅甫
作者：黄庭堅
朝代：宋

鑒中之髮蒲柳望秋衰，眼中之人風雨俱星散。
往者託體同青山，健者漂零不相見。
庾公樓上有詩人，平生落筆瀉河漢。
置驛勤來索我詩，自說中郎識元歎。
我方凍坐酒官曹，爲公然薪炙冰硯。
不解窮愁著一書，豈有文章名九縣。
奴星結柳送文窮，退倚北窗睡松風。
太阿耿耿截歸鴻，夜思龍泉號匣中。
斗柄垂天霜雨空，獨雁叫羣雲萬重。
何時握手香爐峰，下看寒泉濯卧龍。
再留幾復
作者：黄庭堅
朝代：宋

客興敝鶉衣，囊金罄褭蹄。
羸驂多斷轡，垢髮不勝篦。
道德千年事，窮通一理齊。
晚田猶溉種，稺子且歸妻。
徑欲眠漳浦，幾成訪剡溪。
鄙心須澡雪，蓮藕在淤泥。
再答元輿
作者：黄庭堅
朝代：宋

君不能入身帝城結子公，又不能擊强有如諸葛豐。
法當顦顇百僚底，五十天涯一禿翁。
問君何自今爲郎，便殿作賦聲摩空。
偶然樽酒相勞苦，牛鐸調與黄鍾同。
安得朱轓各憑熊，江南樓閣白蘋風，勸歸啼鳥曉窗籠。
男兒邂逅功補衮，鳥倦歸巢葉歸本。
再答冕仲
作者：黄庭堅
朝代：宋

丘壑詩書雖數窮，田園芋栗頗時豐。
小桃源口雨繁紅，春溪蒲稗沒鳬翁。
投身世網夢歸去，摘山鼓聲雷隠空。
秋堂一笑共燈火，與公草木臭味同。
安用茗澆壘塊胸，他日過飯隨家風，買魚貫柳雞著籠。
更當力貧開酒椀，走謁鄰翁稱子本。
再答并簡康國兄弟四首·其一
作者：黄庭堅
朝代：宋

瞿曇不解祖師機，却許貍奴白牯知。
道人只要貧到骨，沈却黄金賣笊離。
再答并簡康國兄弟四首·其三
作者：黄庭堅
朝代：宋

須彌椎打虛空鼓，撼得毗盧海月昏。
四海無波安樂住，陳家松下小柴門。
再答并簡康國兄弟四首·其二
作者：黄庭堅
朝代：宋

妙舌寒山一居士，浄居金粟幾如來。
玄關無鍵直須透，不得春風花不開。
再答并簡康國兄弟四首·其四
作者：黄庭堅
朝代：宋

日中一飯蒙頭睡，黄葉堆門莫掃除。
夜半枕前師子吼，起來燒却野狐書。
再答明略二首·其一
作者：黄庭堅
朝代：宋

挾策讀書計糊口，故人南箕與北斗。
江南江北萬重山，千里寄書聲不還。
當時朱弦寫心曲，果在高山深水間。
枯桐滿腹生蛛網，忍向時人覓清賞。
廖侯文字得我驚，五嶽縱橫守嚴城。
萬夫之下不稱屈，定知名滿四海非真榮。
富於春秋已如此，他日卜鄰長兒子。
一丘各自有林泉，扶將白頭親燕喜。
秋風日暮衣裳單，深巷落葉已如彈。
數來會面復能幾，六龍去人不可攀。
短歌溷公更一和，聊乞淮南作小山。
再答明略二首·其二
作者：黄庭堅
朝代：宋

廖侯言如不出口，銓量古今膽如斗。
度越崔張與二班，古風蕭蕭筆追還。
前日辭家來射策，聲名藉甚諸公間。
華陰白雲鎖千嶂，勝日一談誰能賞。
君不見曩時子産識然明，知音鬰鬰閉佳城。
勿以匣中之明月，計較糞上之朝榮。
我去丘園十年矣，種桑可蠶犢生子。
使年七十今中半，安能朝四暮三浪憂喜。
據席談經只强顔，不安時論取譏彈。
愛君草木同臭味，頗似瓜葛相依攀。
我有仙方煮白石，何時期君藍田山。
再答景叔
作者：黄庭堅
朝代：宋

女三爲粲當獻王，三珍同盤乃得嘗。
甘泉下澆藜莧腸，令我詩句挾風霜。
小人食珍敢取足，都城一飯炊白玉。
賜錢千萬民猶饑，雪後排簷凍銀竹。
再答靜翁并以筇竹一枝贈行四首·其一
作者：黄庭堅
朝代：宋

南鴻北雁年年客，有箇生涯主不知。
撼動從來憂樂事，夜窗風葉響棠梨。
再贈陳季張拒霜花二首·其一
作者：黄庭堅
朝代：宋

鼓盆莊叟賦情濃，天遣霜華慰此公。
想見尚能迷蝶夢，移栽聞說自蠶叢。
酒傾玉醆垂蓮盡，鱠簇金盤下筯空。
秉燭欄邊連夜飲，全藤折與賣花翁。
再贈陳季張拒霜花二首·其二
作者：黄庭堅
朝代：宋

倒著接䍦吾素風，當時酩酊似山公。
且看小檻新花蘂，休泥他家晚菊叢。
顧笑千金延客醉，解酲五斗爲君空。
歡娛盡屬少年事，白髮欺人作老翁。
出城送客過故人東平侯趙景珍墓
作者：黄庭堅
朝代：宋

朱顔苦留不肯住，白髮正爾欺得人。
嬋娟去作誰家妾，意氣都成一聚塵。
今日牛羊上丘壟，當時近前左右嗔。
花開鳥啼荆棘裏，誰與平章作好春。
出池藕花
作者：黄庭堅
朝代：宋

惜絲不肯織宮鞋，花月仙人謫下來。
河伯借泥封玉腕，風神翻浪沃香腮。
無房不許僧歸宿，有蓋嘗令鷺自開。
何事冤他結青女，一朝收拾付塵灰。
出禮部試院王才元惠梅花三種皆妙絕戲答三首·其一
作者：黄庭堅
朝代：宋

城南名士遣春來，三月乃見臘前梅。
定知鎖著江南客，故放綠陰春晚回。
出禮部試院王才元惠梅花三種皆妙絕戲答三首·其三
作者：黄庭堅
朝代：宋

病夫中歲屏杯杓，百葉緗梅觸撥人。
拂殺官黄春有思，滿城桃李不能春。
出禮部試院王才元惠梅花三種皆妙絕戲答三首·其二
作者：黄庭堅
朝代：宋

舍人梅塢無關鎖，携酒俗人來未曾。
舊時愛菊陶彭澤，今作梅花樹下僧。
出迎使客質明放船自瓦窯歸
作者：黄庭堅
朝代：宋

鼓吹喧江雨不開，丹楓落葉放船回。
風行水上如雲過，地近嶺南無雁來。
樓閣人家捲簾幕，菰蒲鷗鳥樂灣洄。
惜無陶謝揮斤手，詩句縱橫付酒杯。
初望淮山
作者：黄庭堅
朝代：宋

風裘雪帽別家林，紫燕黄鸝已夏深。
三釜古人干祿意，一年慈母望歸心。
勞生逆旅何休息，病眼看山力不禁。
想見夕陽三徑裏，亂蟬嘶罷柳陰陰。
初至葉縣
作者：黄庭堅
朝代：宋

白鶴去尋王子晉，真龍得慕沈諸梁。
千年往事如飛鳥，一日傾愁對夕陽。
遺老能名唐郡邑，斷碑猶是晉文章。
浮雲不作苞桑計，只有荒山意緒長。
別蔣穎叔
作者：黄庭堅
朝代：宋

金城千里要人豪，理君亂絲須孟勞。
文星合在天東壁，清都紫微醉雲璈。
荆溪居士傲軒冕，胸吞雲夢如秋毫。
三品衣魚人仰首，不見全牛可下刀。
秦川渭水森長戟，方壺蓬萊冠巨鼇。
萬釘寶带琱狨席，獻納論思近赭袍。
連營貔虎湛如水，開盡西河擁節旄。
何時出入諸公間，淮湖閱船今二毛。
鑿渠决策與天合，支祈窘束縮怒濤。
衣食京師看上計，陛下文武收英髦。
春風淮月動清鑒，白拂羽扇隨輕舠。
下榻見賢傾禮數，後車載士回風騷。
斲鼻于郢，觀魚于濠。
小夫閱人蓋多矣，幾成季咸三見逃。
到官歸志浩然二絕句·其一
作者：黄庭堅
朝代：宋

雨洗風吹桃李浄，松聲聒盡鳥驚春。
滿船明月從此去，本是江湖寂寞人。
到官歸志浩然二絕句·其二
作者：黄庭堅
朝代：宋

鳥烏未覺常先曉，筍蕨登盤始見春。
斂手還他能者作，從來刀筆不如人。
到桂州
作者：黄庭堅
朝代：宋

桂嶺環城如雁蕩，平地蒼玉忽嶒峨。
李成不在郭熙死，奈此百嶂千峰何。
劉晦叔許洮河綠石硯
作者：黄庭堅
朝代：宋

久聞岷石鴨頭綠，可磨桂溪龍文刀。
莫嫌文吏不知武，要試飽霜秋兔毫。
劉邦直送早梅水仙花四首·其一
作者：黄庭堅
朝代：宋

簸船綪纜北風嗔，霜落千林憔悴人。
欲問江南近消息，喜君貽我一枝春。
劉邦直送早梅水仙花四首·其三
作者：黄庭堅
朝代：宋

得水能仙天與奇，寒香寂寞動冰肌。
仙風道骨今誰有，淡掃蛾眉簪一枝。
劉邦直送早梅水仙花四首·其二
作者：黄庭堅
朝代：宋

探請東皇第一機，水邊風日笑橫枝。
鴛鴦浮弄嬋娟影，白鷺窺魚凝不知。
劉邦直送早梅水仙花四首·其四
作者：黄庭堅
朝代：宋

錢塘昔聞水仙廟，荆州今見水仙花。
暗香靜色撩詩句，宜在林逋處士家。
勝業寺悅亭
作者：黄庭堅
朝代：宋

苦雨已解嚴，諸峰來獻狀。
不見白頭禪，空倚紫藤杖。
勞坑入前城
作者：黄庭堅
朝代：宋

刀坑石如刀，勞坑人馬勞。
窈窕篁竹陰，是常主逋逃。
白狐跳梁去，豪豬森怒嘷。
雲黄覺日瘦，木落知風饕。
輕軒息源口，飯羹煮溪毛。
山農驚長吏，出拜家騷騷。
借問淡食民，祖孫甘餔糟。
頼官得鹽喫，正苦無錢刀。
勸交代張和父酒
作者：黄庭堅
朝代：宋

風流五日張京兆，今日諸孫困小官。
作尹大都如廣漢，畫眉仍復近長安。
三人成虎事多有，衆口鑠金君自寬。
酒興情親俱不淺，賤生何取罄交歡。
北園步折梅寄君庸
作者：黄庭堅
朝代：宋

林中破笑派雪雨，不著世間笑粉塵。
覆入曉風香滿袖，無人同詠一枝春。
北窗
作者：黄庭堅
朝代：宋

生物趨功日夜流，園林才夏麥先秋。
綠陰黄鳥北窗簟，付與來禽安石榴。
十二月十九日夜中發鄂渚曉泊漢陽親舊携酒追送聊爲短句
作者：黄庭堅
朝代：宋

接淅報官府，敢違王事程。
宵征江夏縣，睡起漢陽城。
鄰里煩追送，杯盤瀉濁清。
秪應瘴鄉老，難答故人情。
十四弟歸洪州賦莫如兄弟四章贈行·其一
作者：黄庭堅
朝代：宋

惱人自作樂，休休莫莫莫。
相看將白頭，止有不如昨。
十四弟歸洪州賦莫如兄弟四章贈行·其三
作者：黄庭堅
朝代：宋

志欲收九族，別離乃同生。
誰能成此意，惟有孔方兄。
十四弟歸洪州賦莫如兄弟四章贈行·其二
作者：黄庭堅
朝代：宋

北來哺慈烏，南歸護爾雛。
昨夜雲飛雁，相隨我不如。
十四弟歸洪州賦莫如兄弟四章贈行·其四
作者：黄庭堅
朝代：宋

大父無恙時，刻意教子弟。
歸掃松楸下，淚我萬里涕。
十月十三日泊舟白沙江口
作者：黄庭堅
朝代：宋

岸江倚帆檣，已專北風權。
飛霜挾月下，百笮直如弦。
綠水去清夜，黄蘆摇白煙。
篙人持更柝，相語聞並船。
平生濯纓心，鷗鳥共忘年。
風吹落塵網，歲星奔回旋。
險艱自得力，細故可棄捐。
至今夢洶洶，呼禹濟廣川。
十月十五早飯清都觀逍遙堂
作者：黄庭堅
朝代：宋

心遊魏闕魚千里，夢覺邯鄲黍一炊。
蔬食菜羹吾亦飽，逍遙堂下葉辭枝。
午寢
作者：黄庭堅
朝代：宋

讀書常厭煩，燕處意坐馳。
動靜兩不適，塵勞敗天倪。
目昏生黟花，耳聵喧鼓鼙。
沈憂愁五神，倦劇委四支。
不聊終日堪，況乃久遠期。
投書曲肱卧，天游從所之。
是身入華胥，彷彿勝初時。
春蠶眠巨箔，夏蜩化枯枝。
今之隠几者，豈有異子綦。
覺寐須臾閒，良亦休我疲。
迺知大覺夢，蓋此德之歸。
誰爲今日是，二十二年非。
南安試院無酒飲周道輔自贛上携一榼時時對酌惟恐盡試畢僕夫言尚有餘樽木芙蓉盛開戲呈道輔
作者：黄庭堅
朝代：宋

聞說君家好弟兄，窮鄉相見眼俱青。
偶同一飯論三益，頗爲諸生醉六經。
山邑已催乘傳馬，曉窗猶共讀書螢。
霜花留得紅妝面，酌盡齋中竹葉瓶。
南山羅漢贊十六首·其一
作者：黄庭堅
朝代：宋

大阿羅漢賓度羅，奉持末後如來印。
日中一鉢千家飯，處處作佛事饒益。
以我身心五分香，作光明雲雨大千。
取火燃香世界主，能遍法界唯心辦。
南山羅漢贊十六首·其一〇
作者：黄庭堅
朝代：宋

龐眉寂默坐空禪，萬年一念無緣促。
手珠猶作奢摩他，寄迹普賢修萬行。
梵天來獻瑜伽具，問人親見世尊來。
撥開眉目示梵王，諸天皆得法眼浄。
南山羅漢贊十六首·其一一
作者：黄庭堅
朝代：宋

一身入定多身出，屈申臂頃四天下。
如世篋藏諸有物，及以絲縷舞工木。
小兒贊歎或恐怖，耆老智者但袖手。
佛說神通方便力，度脫衆生具功德。
南山羅漢贊十六首·其一三
作者：黄庭堅
朝代：宋

如來寶仗降魔相，慈悲威怒震十方。
毒龍帖耳收雷霆，逆鱗可摩若家狗。
我法未嘗惱衆生，不令肆毒生恐怖。
但以本來悲願力，情與無情共一家。
南山羅漢贊十六首·其一二
作者：黄庭堅
朝代：宋

四十九年大教主，波旬請故入涅槃。
佛身常尋法界住，非其境界故不見。
未法衆生尠福田，衆魔染衣汗戒律。
稽首那迦住世間，令我常生遇佛想。